הוועדה לביטחון לאומי, כנסת 25, פרוטוקול מספר 97, 2023-12-28 00:00

צביקה פוגל: - - - אלא גם על בקרה ופיקוח על יחידות המשרד לביטחון לאומי

צביקה פוגל:  אחת מהיחידות החשובות והמשמעותיות זה שירות בתי הסוהר על כל חלקיו

צביקה פוגל:       בחודשים האחרונים אנחנו מתעסקים ביתר שאת בנושא של שירות בתי הסוהר בעיקר בהיבט של לתת לשב"ס את היכולת והכוח לאחסן אצלו אסירים בתנאים שונים מהתנאים הרגילים, אלה שאנחנו מורגלים אליהם

צביקה פוגל:  אנחנו מעריכים את זה כי הערך של שמירת האסירים במסגרות מסודרות שמאפשרות למדינת ישראל מצד אחד לאסור את מי שפעל נגדנו ומהצד השני להוציא ממנו את אותם פרטים שיסייעו לנו במלחמה שבה אנחנו נמצאים, הערך הזה שמביא לידי ביטוי שב"ס בכלל ובית סוהר קציעות בפרט, מאוד חשוב למדינת ישראל ואנחנו באנו לפה לראות איך נראים תנאי הקליטה, מה שגרת היום של אותם אסירים ביטחוניים ובמה נוכל לעזור לכם כדי שהעסק יתבצע טוב יותר

צביקה פוגל:       מפה ניסע לראות את כלא אלה שהוא בתהליך של צמיחה ושיפוץ, וזה יאפשר כמה שיותר מהר לקלוט אסירים נוספים וכך להקל עליכם

צביקה פוגל:  בדיון האחרון אמרתי גם שאני לא רק רוצה לעמוד בתנאי הכליאה שהחוק הבין-לאומי מחייב אותי, אלא שאני יודע שככל שיהיו יותר אסירים בתא, זה מקשה עלינו לפעול ולעבוד ואני לא רוצה להעמיד את הסוהרים במבחן או בסכנה ולכן אנחנו פה

צביקה פוגל:  באנו לשמוע ולהכיר ואני אומר לחבריי לובשי המדים, אין לכם מושג כמה אנחנו מוקירים את העבודה שאתם עושים, רואים את זה, מבקרים בבתי הסוהר, מבינים את הקושי העצום שאתם מתמודדים איתו, מוקירים ומעריכים את העבודה שלכם ובאנו גם כדי להביע את זה וגם כדי להעניק רוח גבית לכל מה שאתם עושים

צביקה פוגל:  בבקשה

גונדר יחזקאל מרקוביץ': תודה רבה ובוקר טוב כולם, ראשית להודות ליושב-ראש הוועדה על ההגעה שלכם לפה, זה לא מובן מאליו וזה מעיד על הרצון לראות את הדברים בעין ולהתרשם באופן בלתי אמצעי

גונדר יחזקאל מרקוביץ':  חשוב לנו, כשב"ס וכמחוז דרום, לשקף את העשייה המשמעותית בכלל ובעת הזו בפרט

גונדר יחזקאל מרקוביץ':  מעבר למאמץ המלחמתי בזירות השונות מאז 7 באוקטובר יש זירה נוספת במדינת ישראל, כולם סופרים שבע זירות, אני יכול להציע זירה שמינית – זירת בתי הסוהר היא זירה ביטחונית נוספת לכל דבר

גונדר יחזקאל מרקוביץ':        מחוז דרום מחזיק נכון לבוקר זה, סדר גודל של 4,300-4,500 אסירים ביטחוניים עם צמיחה של מאות אחוזים בפרק זמן שלא היה כדוגמתו

גונדר יחזקאל מרקוביץ':  אנחנו פועלים תחת הנחיות לשעת חירום ומצב החירום שאנחנו נמצאים בו

גונדר יחזקאל מרקוביץ':  לדבר הזה יש ביטויים פעם ראשונה בסדר היום של בית הסוהר, פעם שנייה בתנאי המחיה ופעם שלישית בכל סוגיית ההצפפה בתוך התאים, כאשר יש לכך שתי תכליות עיקריות, אחת, לאפשר לצה"ל וליחידות הביטחוניות לממש את הייעוד שלהם, את האחריות שלהם, ובמובן הזה אנחנו קולטים את כל מה שצריך לקלוט מרצועת עזה, מיו"ש ובזירות השונות

גונדר יחזקאל מרקוביץ':  וכמובן לאפשר גם בתוך המתקנים שלנו את המשך התהליך של גופי הביטחון, שמבצעים אותו גם בתוך המתקנים – בקציעות, בשקמה ובמתקנים אחרים, ולתת את המאמץ הכליאתי שאנחנו צריכים להמשך במגבלות השונות

גונדר יחזקאל מרקוביץ':  במובן הפנימי של הארגון, תמונת מצב כוח האדם שלנו לא השתנתה

גונדר יחזקאל מרקוביץ':  כלומר, אנחנו מטפלים בהרבה יותר אסירים, עם אותו כוח האדם שהיה ערב היציאה למלחמה

גונדר יחזקאל מרקוביץ':  יש לכך השלכות ביטחוניות משמעותיות, אתם תראו בעצמכם, החזקת אסירים באוהלים היא לא פתרון טוב

גונדר יחזקאל מרקוביץ':  זה פתרון הכרחי שכרגע מאפשר לנו גם לפתוח אוהלים בזמן קצר – אגב, נערכנו פה תוך שבועיים – וללא התגייסות והיערכות, בלי דרישות תקציביות משמעותיות, בלי דרישות של כוח אדם

גונדר יחזקאל מרקוביץ':  נפתחו פה אגפים נוספים כדי לאפשר באמת את יתר המאמצים

גונדר יחזקאל מרקוביץ':       אני אעביר את רשות הדיבור למפקד המתקן, מפקד כלא קציעות – ח'ניפס

גונדר יחזקאל מרקוביץ':  אנחנו נסייר ברגליים, נראה את הדברים בעין, אפשר גם להיכנס לאגף האוהלים אם תרצו לראות, חשוב לי פה כמובן סוגיית הביטחון, היא משמעותית, יש להישמע להנחיות שלנו ונהיה עם כוח מאבטח וכו' כדי שגם נצא אותה כמות כמו שנכנסנו

גונדר יחזקאל מרקוביץ':  אז בבקשה ח'ניפס

יוסף חמיס: בוקר טוב לכולם, אני ח'ניפס, מפקד הכלא

יוסף חמיס:  ברוכים הבאים

יוסף חמיס:  אני מסכים עם כל מילה של הממ"ז בהחלט לא מובן מאליו שגם בשעתה הקשה של המדינה מתפנים לבוא ולראות את קציעות ולהתרשם מהמקום

יוסף חמיס:  ככל שזה תלוי בי אני מבטיח שאתעסק בעיקר בעשייה ובאתגרים שלה וגם בתובנות להמשך

יוסף חמיס:      ברשותכם אתחיל בסקירה

יוסף חמיס:  כאן התצלום האווירי של המרחב, תצ"א בשפה המקצועית

יוסף חמיס:  בית הסוהר יושב כאן, זה מתקן חולות, חציו למעשה סגור כמה שנים, אך עדיין הוא תחת אחריות בית סוהר קציעות בכל הקשור לאבטחה

יוסף חמיס:  אבל כרגע הוא ריק מאסירים ואנשים בכלל

יוסף חמיס:  סמוך לו יש את מתקן סהרונים שמחזיק שב"חים, זה מתקן עצמאי ונפרד אבל אנחנו נותנים לו מעטפת של סיוע הדדי

יוסף חמיס:  יש מפקד מתקן, סגל הסוהרים, וכאן מסביב הבסיסים הצה"ליים, בא"ח גבעתי וחטיבת פארן שנמצאת כאן גם במרחב ואנחנו בסיוע ושיתוף פעולה איתם על בסיס יומי, למקרה חירום אם וכאשר הם בהחלט מסייעים

יוסף חמיס:  זה התצ"א, אנחנו רואים מסביב את הרפתות והלולים של המועצה האזורית כאן, שגם איתם אנחנו נפגשים בעיקר במצבי חירום, כפי שהם הימים האלו

יוסף חמיס:  בהחלט הקשר איתם טוב בעיקר עם הצבא שיש כאן

יוסף חמיס:       אעבור במהירות על מרכיבי הביטחון כאן במתקן

יוסף חמיס:  יש לנו גדר לול היקפית בגובה של שני מטרים

יוסף חמיס:  ברוב בתי הסוהר יש גדר חכמה שנותנת אינדיקציה וגם גדרות כלבים

יוסף חמיס:  פה למעשה קיבלנו את המתקן הזה ככה מצה"ל ב-2006, ועדיין הגדר ההיקפית היא גדר לול - - -     

צביקה פוגל: זה כי בשנת 2001 כשראש המטה של פיקוד דרום בנה את הכלא הזה, הוא לא השכיל לעשות את מה שצריך

יוסף חמיס: יש לנו שמונה מגדלי שמירה מאוישים 24/7 במעטפת של המתחמים

יוסף חמיס:  לא במעטפת של בית הסוהר, כי יש לנו כאן מרחב של 400 דונם, אז מיפינו את האזורים הבעייתיים יותר ואיישנו שם מגדלים

יוסף חמיס:  שמונה מגדלים במספר

יוסף חמיס:  מכ"ם מתנייע ונותן לנו אינדיקציה מה קורה כאן במרחב

יוסף חמיס:  בעיקר הוא מזהה תנועה גם רכוב גם רגלי ונותן אינדיקציה למשלט והמשלט יודע לעדכן את זה לשפה מבצעית ולעדכן את רכב הסיור שיש לנו 24/7, מערך כלבים שהוא סביב המתחם, לא סביב הכלא

יוסף חמיס:  ולא כל המתחמים, יש לנו שני מתחמים עם מערך כלבים נכון לעכשיו, מתחם א', תכף נראה אותו בהמשך, שם יש מערך כלבים של 360

יוסף חמיס:  מתחם ב' הוא חלקי כי חלק מהגזרות הן לא מבצעיות לכן אי אפשר לשים שם כלב, כדי שלא יעשה נזק יותר מתועלת ובעיקר שלא ייצא מהגזרה ויתקוף לנו אנשי סגל

יוסף חמיס:  רכב סיור 24/7 מסביב למתקן

צביקה פוגל: רכב אחד?     

יוסף חמיס: כן רכב אחד, אנחנו בחשיבה ובעבודה של להוסיף רכב שני, אבל זה תלוי בכוח אדם ובתקציב

יוסף חמיס:  אלו המתחמים

יוסף חמיס:  יש לנו מתחם - - - כן מתחמים

צביקה פוגל: רגע לפני המתחמים, ברשותך אני חייב לשאול שאלה, מה הסיכוי שיש פה מנהרות מתחת לכלא?     

יוסף חמיס: אחת לתקופה בשיתוף פעולה עם אג"ם, גם אג"ם היחידה וגם אג"ם מחוז, בהנחיית הממ"ז יש חברה פרטית שבאה לעשות כאן בדיקת חללים

צביקה פוגל: אני מקווה שהחברה היא לא עם פועלים מיהודה ושומרון

יוסף חמיס: לא

יוסף חמיס:  לא מיהודה ושומרון ולא מעזה

יוסף חמיס:  לא במסגרת ה-18,000

גונדר יחזקאל מרקוביץ':  אבל כבוד היושב-ראש, חברי-הכנסת, אני אגיד את זה כמו שזה – בסוף כדי לצאת מבית הסוהר לא צריך לחפור מנהרה, זה מה שנקרא בדרך המלך, כי יש גדר פשוטה מסביב למתחם

גונדר יחזקאל מרקוביץ':  אם מישהו מצליח לצאת מאחד המתחמים, הדרך שלו החוצה היא יחסית קלה

גונדר יחזקאל מרקוביץ':  לכן בניתוח הסבירויות והסיכונים, תרחיש בריחה בבית סוהר קציעות הוא בהחלט רלוונטי

גונדר יחזקאל מרקוביץ':  תרחיש האיום הוא לא בהכרח בתת-קרקע

גונדר יחזקאל מרקוביץ':  אבל אנחנו עדיין עושים את הבדיקות הנדרשות

צביקה פוגל: הבהרה מאוד חשובה

צביקה פוגל:  תודה

יוסף חמיס: אז את מתחם א' למעשה סגרנו בהנחיית הממ"ז מתחילת המלחמה, כי זה מתחם של אוהלים, דיברנו במשרד על המורכבות של אוהלים, אבל בצל מורכבות השעה ובצל הלב"חים והכמות שלהם נאלצנו לפתוח אותו מחדש כדי לקלוט את הלב"חים

יוסף חמיס:  אבל הוא מתחם שכל אגפיו הם אוהלים

יוסף חמיס:  חוץ משני אגפים, שגם הם לא בדיוק פתוחים, ולכן נכון לבוקר זה אנחנו עם שלושה אגפים פתוחים שם ומאכלסים לב"חים

עידו בן יצחק: לב"חים או שב"חים?     

גונדר יחזקאל מרקוביץ': לב"חים

עידו בן יצחק: לב"חים גם פה שמים?     

יוסף חמיס: לב"חים פה, השב"חים בסהרונים

יוסף חמיס:  פה רק לב"חים

יוסף חמיס:  אין לי שב"חים

צביקה פוגל: כמה סך הכול יש? בכל מתחם?     

יוסף חמיס: מה? לב"חים או בספירה כללית?     

צביקה פוגל: סך הכול כמה יש?     

יוסף חמיס: תכף אגע בזה

יוסף חמיס:  אז דיברנו על מתחם א', מתחם האוהלים, נכון לבוקר זה 390

יוסף חמיס:  מתחם ב' – כפי שהעלה הממ"ז קודם לכן – פתחנו אותו במינימום זמן

יוסף חמיס:  יש שם ארבעה אגפים, אוהלים, יש שם גם לב"חים וגם אסירים בתקופת מאסר של עד שנה בגלל מרכיבי הביטחון ובגלל ההיתכנות לבריחה ומחשש שינצלו את מרכיבי הביטחון היחסית דלים שם

יוסף חמיס:  ינצלו את זה לבריחה ולכן קבענו שזה עד שנה שם, הספירה במתחם ב' – 510

יוסף חמיס:  ויש לנו את מתחם ג', שזה מתחם הכספות, מי שמכיר או לא מבתי סוהר רגילים ,קירות, דלת, נועלים 24/7 הדלתות נעולות

יוסף חמיס:  זה אגפי כספות – חדרים, לא אוהלים

יוסף חמיס:  זה המתחם היחידי שהוא כספות כאן בקציעות והספירה שלנו במתחם ג' היא 1042

יוסף חמיס:  סך כל הספירה שלנו הבוקר חצתה את ה-2,000 שיש בשגרה, נניח עד 6 באוקטובר היינו סדר גודל של 1,200 עד 1,300

יוסף חמיס:  תוך 80 וכמה ימים גדלנו לא מעט והצפי לקליטה ממשיך

יוסף חמיס:  אנחנו בעיקר קולטים לב"חים משדה תימן

יוסף חמיס:  מה שנכון לבוקר זה אנחנו יודעים שיש כ-700 לב"חים בקירוב שאותם אנחנו אמורים לקלוט לקציעות, לכשיסיימו חקירה איתם ביחידה 504 ובשב"כ

יוסף חמיס:       נושא הביטחון – אנחנו אמורים לקלוט אותם

יוסף חמיס:  אנחנו קולטים על בסיס יומי

יוסף חמיס:  סיימו 40, קולטים, סיימו חקירה של 100, קולטים

יוסף חמיס:  היה גם מקרה שקלטנו בסוף שבוע, בשבת

יוסף חמיס:  אנחנו בנושא זה בשיתוף פעולה מלא, חיוני וטוב עם צה"ל, ככל שאנחנו נדרשים לסייע, לעזור במאמץ הזה, אנחנו קולטים סביב השעון

צביקה פוגל: כמה עוד אתה יכול לקלוט?     

יוסף חמיס: אז זהו, אני יכול לקלוט עוד במתחם א'

יוסף חמיס:  במתחם ב' ו-ג' הגענו למיצוי

יוסף חמיס:  אגב, את הלב"חים אני לא יכול לערבב עם שאר האסירים, הם באגפים בנפרד

גונדר יחזקאל מרקוביץ': רק אני רוצה להתייחס לשאלה כי זה קצת מטעה

גונדר יחזקאל מרקוביץ':  השאלה של כמה אפשר לקלוט היא לא פונקציה של מקום, במתחם א' יש יכולת קליטה אבל הבעיה המרכזית היא שכמות הסגל שיש לנו פה הגיעה לכדי מיצוי

יוסף חמיס: תכף נגיע לזה

גונדר יחזקאל מרקוביץ': אין בעיה, אבל לפעמים צריך להכות בברזל כשהוא חם

גונדר יחזקאל מרקוביץ':  אדוני יושב-הראש וגם חברי-הכנסת, היחס פה של אסיר פר סוהר הוא 1 ל-20

גונדר יחזקאל מרקוביץ':  וזה עלה קצת

גונדר יחזקאל מרקוביץ':  זאת אומרת, בשעות הלילה יש סוהר אחד על 20 אסירים

גונדר יחזקאל מרקוביץ':  אין יחס כזה, אפילו במדינות עולם שלישי באפריקה

גונדר יחזקאל מרקוביץ':  היחס הממוצע בעולם – ויושבים פה אנשי תקינה – הוא פחות או יותר 1 ל-4, 1 ל-3, 1 ל-2

גונדר יחזקאל מרקוביץ':  אנחנו פה ב-1 ל-20

גונדר יחזקאל מרקוביץ':  אני אומר את זה כי אנחנו פה יחידת קצה

גונדר יחזקאל מרקוביץ':  אני שם פה על השולחן תרחיש שהוא לא בלתי סביר, אפילו ההיפך – אם תאורטית מחר מחליטים 2,000 אסירים פה לפרוץ את הגדרות או לצאת החוצה בשעות הלילה, יש פה סדר גודל של פחות מ-100 איש שאמורים לבלום את הדבר הזה

גונדר יחזקאל מרקוביץ':  יש פה סיכון ביטחוני

גונדר יחזקאל מרקוביץ':  ולכן כששואלים את השאלה "מה יכולת הקליטה", חייבים להסתכל על הצד שאמור לאבטח ולתת מענה באירוע חירום

גונדר יחזקאל מרקוביץ':  ב-7 באוקטובר הבנו שהכול אפשרי, ואני מדבר פה בהנחה שאין אירוע מתואם עם כלל בתי הסוהר

גונדר יחזקאל מרקוביץ':  אם יש אירוע מתואם עם המרכז ועם הצפון אנחנו באירוע אחר לחלוטין

צביקה פוגל: תודה, חשוב מאוד, תודה רבה

יוסף חמיס: לגבי כושר הקליטה במתחם ב' ובמתחם ג' – הגענו למיצוי יכולות הקליטה בשני המתחמים הללו

יוסף חמיס:  מתחם א', 10 אגפים

יוסף חמיס:  מתוכם 3 כבר אכלסנו וצריך לזכור שעל פי תוכנית רב-שנתית אנחנו אמורים להתחיל ב-1 בינואר 2024 להפוך שני אגפי אוהלים לאגפי כספות

יוסף חמיס:  זה מתחיל בקרוב ממש, וירדו שני אגפים ויישארו לנו ביד חמישה אגפים, שיכולת הקליטה בהם ביבש, סדר גודל של 600 אסירים במתחם הזה

יוסף חמיס:  זו יכולת הקליטה נכון לעכשיו

יוסף חמיס:  יש לזה משמעות, כפי שציין הממ"ז, מבחינת סד"כ, מבחינת מי שיפעיל וכל הלוגיסטיקה מסביב

יוסף חמיס:  בוודאי זה אירוע לא פשוט אבל לנתונים היבשים אני יכול לקלוט במתחם א' עוד כ- 600 אסירים

יוסף חמיס:       לב"חים – עד כה קלטנו סדר גודל של 600 לב"חים משדה תימן

יוסף חמיס:  אנחנו קולטים אך ורק משדה תימן אבל תוך כדי משתחררים, עוברים לחקירות

צביקה פוגל: אושר שקלים, בוקר טוב

שקלים: בוקר טוב לכולם

יוסף חמיס: ברוכים המצטרפים

שקלים: סליחה על האיחור

יוסף חמיס: זה לגבי הלב"חים שקלטנו בתחילת המלחמה

יוסף חמיס:  תוך כדי ציינתי שקלטנו 600, כרגע הספירה עומדת על 520, לפעמים אנחנו מקבלים ביטול צו, או בשפה שלנו שחרור של אותם לב"חים, מחזירים אותם או כאלה שהלכו לחקירה יותר מעמיקה אצל גופי הביטחון

יוסף חמיס:  נכון לרגע זה אנחנו עומדים על 522 בבית הסוהר

יוסף חמיס:  נקודה חשובה באירוע קיצון או אירוע כאן בגזרה, האחריות לתפעול ולניהול האירוע היא של בית סוהר קציעות, כי הוא גדול יותר ושולט על רוב המערכות, גם על ההיקף, גם על המרחב

יוסף חמיס:  באירוע קיצון אנחנו הופכים להיות אחראים על המקבץ כאן

צביקה פוגל: נעשה תרגול עם הסביבה? עם בא"ח גבעתי וכל החבר'ה האלה?     

יוסף חמיס: ודאי

יוסף חמיס:  ודאי

יוסף חמיס:  דודי אתה רוצה להגיד משפט וחצי? דודי עטייה הוא קצין אג"ם של המתקן

יוסף חמיס:  הוא בעיקר מתכלל את העולם הזה והוא בקשר מצוין והדוק, אפילו המח"ט החדש היה כאן בסיור, נכנס, הסתובב, ראה את האוהלים

צביקה פוגל: דודי, יש לך כמה מילים על העניין?      

יוסף חמיס: כולל הערכות מצב, שאתה עושה אותן מדי סוף שבוע

דודי עטייה: בוקר טוב, אני דודי עטייה, קצין אג"ם של קציעות

דודי עטייה:  מתכלל למעשה בשגרה ובחירום את היקף המתקן, כמו כן אנחנו מתוכללים וסגורים ברמה עולמית, עם כל הכוחות שנמצאים בשטח הזה, כאשר ההבנה של כולנו יחד במטרה אחת – שמירה על האזרחים שנמצאים פה

דודי עטייה:  כי בריחה של מחבל מתוך בית סוהר קציעות מוביל בהכרח לאירוע של 7 באוקטובר

דודי עטייה:  לכן אנחנו מתואמים יחד עם בא"ח גבעתי והשבוע הייתה פה פגישה גם בארי, קצין אג"ם החדש נכנס, סיורי היכרות ובחינת שטח מחדש גם עם עומר קצין אג"ם של פארן - - - וגם עם המח"ט שאנחנו בקשר רציף כל הזמן אחת לחודש אנחנו בהערכות מצב מורחבות

דודי עטייה:  אחת לשבוע אנחנו עושים תיאום מבצעי בינינו, מי המפקד הבכיר שנשאר פה שבת, מי המ"פ אבטחה של גבעתי, מי המ"פ אבטחה של פארן, מפקדי המשמרת יודעים לתכלל את הסיפור הזה ואם צריך סיוע אז הם גם מגיעים לכאן

דודי עטייה:  הגדלנו והרחבנו את שיתוף הפעולה, גם עם כל הרבש"צים שיושבים פה ברמה האישית, אנחנו יודעים לדבר ברמה האישית, ולסייע אחד לשני, ולטעמי ואני מדבר על זה כבר שלוש שנים, אני עיוור צבעים, ובפנים כולנו לובשים את אותם מדים ויש פה שיתוף פעולה מטורף

צביקה פוגל: אחד הדברים שיכולים להטריד את הפורום האזרחי שיושב כאן זה שיחזור על עצמו, מקרה כלא גלבוע

צביקה פוגל:  שלא תהיה בריחה המונית של אותם 2,000, שלדעתי זה יותר קל משישייה שבורחים

צביקה פוגל:  השישייה שתברח מכאן או תרוץ ברגל או תקבל סיוע של איזשהו רכב שיוצא מפה

צביקה פוגל:  יש מערכת של סגירת צירים וכאלה?     

דודי עטייה: יש תיאום בינינו אוטומטית, חטיבת פארן רוכבת על קציעות באופן יום-יומי

דודי עטייה:  כלומר, אם אני מפעיל תרגיל או אזעקה בלי לעדכן אותם מראש, הם מקפיצים אוטומטית כוח

דודי עטייה:  אנחנו כבר מתורגלים ברמות האלה, כולל כוח רפואי

דודי עטייה:  אני לא מסתמך על מד"א, אני מסתמך על הכוח שלהם, שמגיעים פרמדיקים, רופאים, אמבולנסים

יוסף חמיס: אגב, סליחה דודי, באירוע של מות האסיר שהיה כאן, מי שהגיע ראשון זה אמבולנס עם רופא של בא"ח גבעתי

דודי עטייה: גם אם נצטרך פינוי מוסק נקבל אותו מהם, יש סגירות כאלה, אנחנו עושים את התרגולות האלה

דודי עטייה:  יש תרגילים שאנחנו מבצעים אותם אחת לתקופה בצורה מסודרת

דודי עטייה:  אגב, השבוע יש תרח"ט – תרגיל חטיבתי ולקחתי חלק בתרגיל הזה להפעלה של חטיבת פארן, שכביכול יש רחפן באזור שלנו אז יודעים לצאת לסריקות, לאתר אותו, להפעיל גששים

דודי עטייה:  יש סדר פעולות שאנחנו מבצעים באופן אוטומטי, אנחנו מדברים 24/7

צביקה פוגל: אחד הדברים שהצילו את מדינת ישראל באירוע של 7 באוקטובר זה ההגדרה של מפקד מחוז דרום משטרת ישראל, "פרש פלשת"

צביקה פוגל:  ברגע שהוא הגדיר את ההגדרה הזאת, נעשו אוטומטית פעולות של חסימת צירים, תגבור כוחות וכדומה, וללא ספק נמנע מצב חמור שבו היינו צריכים היום לכבוש את אשקלון ואת קריית-גת

צביקה פוגל:  האם יש פה גם כן איזו מילת קוד – אני לא צריך לדעת אותה – שמפעילה את כל הכוחות אוטומטית בלי לדבר?      

דודי עטייה: ברגע שאני אומר "ענן עשן" זה אומר בריחה

דודי עטייה:  הם יודעים לרוץ ולבצע את אותן חסימות ותהליכים

דודי עטייה:  אנחנו גם יודעים לחבר בין כוח כתר אצלנו, שתראו אותו בהמשך, לבין הכוחות שלהם

דודי עטייה:  זאת אומרת הם מכוונים ביחד עם  - - - שיושב פה בהיקף עם אנשי מילואים פה מתאמנים, עם בא"ח גבעתי, באירועים אנחנו יודעים לדבר באותה שפה, בעזרים, בשדכנים, יודעים לרוץ ביחד

צביקה פוגל: תודה הרגעת אותי אבל אמשיך לישון עם עין אחת פקוחה

צביקה פוגל:  בבקשה

צביקה פוגל:  רק תציג את עצמך

קובי אקריש: קובי אקריש, קצין אג"ם של המחוז

קובי אקריש:  כמו שדודי ציין בקצרה, אנחנו אחרי ניתוח מאוד מעמיק של האיומים ותרחישי הייחוס של הגזרה כאן והמרחב

קובי אקריש:  אנחנו מבינים ששלושת איומי האכלוס המרכזיים, אם מסתכלים על איומים החוצה, הם – אחת, תקיפת המתקן, שזה איום אסטרטגי זה מתקן אסטרטגי אף שלא תמיד מתייחסים אליו ככזה

קובי אקריש:  צריך לומר שהאיום של 7 באוקטובר, פרט לרצון לרצוח ולהרוג, אחד היעדים היה שחרור אסירים ביטחוניים, חד-חד-ערכי

קובי אקריש:  ובסוף יש כאן מתקן שמכיל 200 מחבלים והאיום של תקיפת מתקן היה עוד מלפני 7 באוקטובר

קובי אקריש:  היו פה לא מעט מקרים, אנחנו צמודי-גדר, גם גדר מצרים לא רחוק מכאן ארבעה קילומטר

גונדר יחזקאל מרקוביץ': גם ציר ה-ח' יוצא כאן

קובי אקריש: ציר ה-ח'

קובי אקריש:  ראינו פה אירוע מלפני חצי שנה של חדירת מחבל מצרי שנע פה במרחב ולכן האיומים המרכזיים שאיתם אנחנו מתמודדים בבית סוהר הם אחת – תקיפת המתקן, שתיים – בריחה מהמתקן בכל מיני תצורות, והדבר השלישי הוא תקיפת אנשי סגל

קובי אקריש:  אלה איומי הליבה שלנו בעת הזאת

קובי אקריש:  ולכן אנחנו מבינים שגם מאפייני המתקן ומאפייני האבטחה הם חסרים כאן

קובי אקריש:  אנחנו באמת בחוסר משמעותי מבחינת מענה אבטחתי למתקן

קובי אקריש:       רוב הסד"כ, גם מבחינת הכשרות וגם מבחינת כשירות, מתעסק באבטחת הסוהרים בתוך המתקן

קובי אקריש:  האבטחה ההיקפית דלה ולכן בפקודה אנחנו מסתמכים בעיקר על כוחות סיוע חיצוניים

קובי אקריש:  לצערי הרב, ב-7 באוקטובר הבנו שזה לא כל כך עובד

קובי אקריש:  כל אחד רץ לגזרה שלו והלקח המרכזי שלנו כמחוז, זה שאנחנו צריכים לעבוד בצורה משמעותית

קובי אקריש:       מערכי אבטחה כאן ההיקפיים

קובי אקריש:  אירוע של חדירה למתקן זה לא אירוע הזוי

קובי אקריש:  רכב אחד שפורץ כאן אני לא צריך את הכוחות שתקפו את האוגדה – רכב אחד עם שלושה-ארבעה מחבלים עושה כאן נזק משמעותי, וזה אירוע שאנחנו צריכים לתת עליו דגש לעבות פה משמעותית את מערכי האבטחה, כתפיסה לאומית בכלל

קובי אקריש:  לגבי הבריחה ניתן פה דגש, נאמר פה אנחנו באמת הולכים בשיתוף פעולה עם צה"ל

קובי אקריש:  אם יש כאן אירוע בשגרה שלא משפיע משמעותית על צה"ל, אבל אם יש לחימה בתקיפה, צה"ל יהיה עסוק בגזרה שלו, היחידה היא מרוחקת, הכוח הראשון שיגיע לכאן ברמה המחוזית, סדר גודל של שעה, ולכן אנחנו צריכים שמערכי האבטחה כאן יהיו חזקים, ועל זה לתת את הדגש

קובי אקריש:  אחת מנקודות התורפה המרכזיות זה נושא האבטחה ההיקפית של המתקנים שלנו כשב"ס, כי זה לא מקצוע הליבה שלנו

קובי אקריש:  מקצוע הליבה שלנו זה סוהרות ולכן על זה אנחנו עושים שינוי תפיסתי ואנחנו צריכים גם הבנה לאומית לאירוע הזה

צביקה פוגל: יפה מאוד תודה קובי

צביקה פוגל:  בבקשה

יוסף חמיס: תודה, בהמשך לדברי קציני האגף שלנו, כל ההבדל בין המחבלים שתקפו ב-7 באוקטובר לבין אלה שיושבים פה זה רק שלאלה הייתה הזדמנות ולאלה עוד לא הייתה הזדמנות

יוסף חמיס:  זה הכול

יוסף חמיס:  זה כל ההבדל

יוסף חמיס:  ברגע שתהיה להם הזדמנות הם יעשו אחד לאחד את כל מה שעשו המחבלים בעוטף

יוסף חמיס:  וכאן נסגור סוגריים ונחזור לדיון

יוסף חמיס:       מכאן המסוכנות, האתגרים שלנו, המלחמה היום-יומית ופה בעיקר מלחמת מוחות בין הצד שלנו לצד השני

יוסף חמיס:  לגבי המאפיינים של בית הסוהר לרוב נגענו כאן, מתחם א' שמונה אגפי אוהלים, שני אגפי כספות, אגף בידוד יש לנו שם בידוד מקומי לאלה שעושים הפרות סדר ומשמעת

יוסף חמיס:  יש לנו סמכות לשפוט אותם בדין משמעתי ולהכניס אותם לבידוד

יוסף חמיס:  מתחם ב' ארבעה אגפי אוהלים, יש עוד ארבעה אגפי יבילים אבל הם לא כשירים לאכלס אותם שם, נפסלו גם בטיחותית וגם ביטחונית

יוסף חמיס:  אז מתוך מתחם ב' רק ארבעה אגפים, כרגע יש לנו שם 510 לב"חים

יוסף חמיס:  מתחם ג' שמונה אגפי כספות יש לנו כאן גם עצורים מנהליים לא מעט, לב"חים, אולם ועדת שחרורים – לכאן מגיעים שופטים כדי לקיים ועדת שחרורים בעיקר לביטחוניים, שופטים מכהנים וגם שופטים שלא מכהנים מגיעים לכאן, שמונה מגדלים דיברנו

שקלים: השופטים שמגיעים לכאן, יש פה גם מקום לעורכי דין שמגיעים?     

יוסף חמיס: בוודאי

שקלים: ואם הם רוצים לעשות זום יש אפשרות?     

יוסף חמיס: יש לנו עמדות VC בטח

יוסף חמיס:  מאז הקורונה המשכנו עם זה יש לא מעט עצורים ואסירים עולים לדיון בבית משפט באמצעות שיחת זום VC

שקלים: נשאלנו על זה לא מעט בוועדה אצלנו אז היה חשוב לי לשמוע אותך

שקלים:  תודה

יוסף חמיס: כן אני חושב שזה טוב ונכון לעשות

יוסף חמיס:  זה נותן מענה, מקצים להם חדרים, יש שם שקט שמאפשר את קיום הדיון כפי שצריך

יוסף חמיס:      מבחינת האיומים וקציני אגם נגעו בזה, בריחה הברחת חפצים תקיפת המתקן, דיברנו על השנוא הזה

יוסף חמיס:  אתגרי היחידה – המשך מאמץ הקליטות משדה תימן ובכלל מהרמה הארצית

יוסף חמיס:  אנחנו גם קולטים אסירים במסגרת פינוי מקומות, גם אם יגידו אני קולט גם מעופר כי גם עופר קולט אסורים

גונדר יחזקאל מרקוביץ': אני רוצה רגע להתרומם מעל בית סוהר קציעות כדי להבין את הדבר הזה

צביקה פוגל: יש יתרון לזה שאתה רואה את זה בהיבט מחוזי וארצי, אז מעולה

גונדר יחזקאל מרקוביץ': בסוף שני המתקנים המרכזיים שקולטים עצורים היום זה מגידו ועופר, כל אחד בגזרתו

גונדר יחזקאל מרקוביץ':  ולכן באופן טבעי אנחנו תוצאתיים לתהליך הקליטה הזה, ככל שעופר ומגידו מגיעים לסף שבו הם לא יכולים להכיל יותר עצורים, מי שהופך להיות המחסנית הארצית של שירות בתי הסוהר של הביטחוניים זה בית סוהר קציעות

גונדר יחזקאל מרקוביץ':  היתרון והחיסרון זה האוהלים

גונדר יחזקאל מרקוביץ':  אתם תראו את זה בעין יש לזה המון חסרונות כליאתיים

גונדר יחזקאל מרקוביץ':  האוהל פתוח, השליטה שלי באסירים הרבה יותר מוגבלת, כי הם נעים תחת כיפת השמיים באופן כמעט חופשי, אומנם אנחנו מגדירים להם סדר יום, מתי כן או מתי לא, אבל בשביל לצאת לשירותים הוא צריך לצאת מהאוהל, אין לו שירותים באוהל

גונדר יחזקאל מרקוביץ':  ולכן בעצם היתרון של הגמישות התפעולית של אוהלים – להקים אוהלים זה יחסית קל, מהיר, זול – הוא החיסרון הכליאתי

גונדר יחזקאל מרקוביץ':       אנחנו כשירות בתי הסוהר, בפן המקצועי בדירקטיבה, עשינו כל מה שיכולנו לסגור את אגפי האוהלים כבר בשנת 2017

גונדר יחזקאל מרקוביץ':  אני שירתי פה במתקן הצבאי, הכול היה אוהלים

גונדר יחזקאל מרקוביץ':  הגענו לפה, סגרנו אוהלים והיום בעצם חזרנו אחורה

גונדר יחזקאל מרקוביץ':  צריך להבין את זה כליאתית

גונדר יחזקאל מרקוביץ':  אז לכאורה זה פתרון זמני טוב בוודאי למלחמה אבל אסור שהוא יהפוך להיות פתרון קבע ויש פה אולי אנשי אוצר, האוצר מבחינתו שתקום פה עיר אוהלים, מה אכפת לו, זה עולה לו שקל

גונדר יחזקאל מרקוביץ':  אבל כליאתית זה אסון בוודאי אם קורה אירוע חירום ודיברנו על זה נראה לי מספיק

יוסף חמיס: בסיור תבינו כמה עניין האוהלים מורכב, אין טוב ממראה עיניים

גונדר יחזקאל מרקוביץ': אגב האסירים אוהבים מאוד את האוהלים זה חשוב לומר את זה - - - הם מרגישים שזה לא תא כליאה, הם רואים כיפת שמיים, אוהבים את האוהלים זה צ'ופר בסוף בימי שגרה

שקלים: יתושים באים עליהם?     

גונדר יחזקאל מרקוביץ': היום הם בתנאים אחרים אבל בימי שגרה להחזיק באוהלים, אני לא יודע אם ח'ניפס הראה לכם תמונות של איך נראו האוהלים לפני 7 באוקטובר ואיך הם נראים היום

גונדר יחזקאל מרקוביץ':  זה כבר לא היה אוהל זה הפך להיות זולה ענקית עם - - - הראו את זה? אז יופי

יוסף חמיס: נקודה נוספת ובהחלט מאתגרת כאן זה הפעילות של גופי הביטחון ויש כאן מקצה לקצה

יוסף חמיס:  גופי הביטחון עובדים כאן, אנחנו למעשה נותנים להם מקומות, חדרי חקירה, כל ההיערכות הלוגיסטית, נותנים להם גם את המרחב והאפשרות לתחקר כמו שצריך

יוסף חמיס:  אני יכול לומר שמכאן יוצא מידע מאוד חיוני לשמירה על כוחותינו שפועלים, ששומר על כוחותינו, שפועלים בעומק הרצועה, כולל הצבעות, וכאן אני אעצור מחשש שהממ"ז יתרגז עליי

צביקה פוגל: המידע שיוצא מפה מאפשר לצבא הגנה לישראל להילחם בתוך רצועת עזה באיכות יותר טובה, ביעילות יותר טובה, בחלק מהמקרים גם להגיע לחטופים

צביקה פוגל:  זה חלק מהדברים המאוד חשובים ולכן המשמעות של בתי הסוהר, במיוחד בחלק הביטחוני, מאוד חשוב לנו וצריך לראות שהדבר הזה מתקיים ומתקיים באיכות שמאפשרת לנו לקבל את המידע הזה

צביקה פוגל:  בבקשה

יוסף חמיס: ממש כך, מידע מציל חיים

יוסף חמיס:       דיוני VC בהקשר ללב"חים, כידוע, אל"מ בצה"ל יכול לתת צו מעצר ללב"ח עד 30 יום ואחר כך דרגה בכירה יותר עוד 13 יום, סדר גודל של 45 יום ואז אני מחויב להעלות אותו לבית משפט לביקורת שיפוטית

יוסף חמיס:  הקמנו כאן עמדות VC עם אותו סד"כ שקיים, אותם אנשים

יוסף חמיס:  אנחנו מוציאים אותם, השבוע הוצאנו ל-VC קרוב ל-60, אנחנו מביאים אותם מהאגף לעמדת VC ועולים לביקורת שיפוטית

יוסף חמיס:  לרוב הם מאריכים להם, לא משחררים' אבל זה בהחלט מקל על המשימה של בית הסוהר

יוסף חמיס:  שחרור לב"חים – גם כאן לא מעט יש משתחררים לא כי הם מל"ו צדיקים אלא כי בהכוונת מכוון טוב שהם יהיו בעת הזאת בחוץ

יוסף חמיס:  לא ארחיב על זה אבל לא מעט כאלה אנחנו מחזירים לשטח לשדה תימן שזה ליוויים בלילה, זה סד"כ זה אנשים

יוסף חמיס:  הציר כאן הוא - - -     

צביקה פוגל: וזה מתבצע על ידי הסגל שלך מפה?     

יוסף חמיס: שלנו כן

יוסף חמיס:  היה מקרה שהיה כמות של 10-15 קיבלנו סיוע מאג"ם מחוז יחידת נחשון, אבל לרוב זה מקרה אחד בדיד

יוסף חמיס:  לרוב אנחנו עושים על ידי הסגל של המתקן וזה סביב השעון, יכול להיות ב-08:00 אתמול שחררנו ב-18:00 בערב ארבעה

גונדר יחזקאל מרקוביץ': אחד הפערים במשימה הזו, מעבר לזה שזו משימה תוספתית על משימות השגרה, אבל העניין שאנחנו מקבלים הודעה על שחרור לב"ח בלי התראה מראש

גונדר יחזקאל מרקוביץ':  אין יכולת למפקד, לבית הסוהר, לתכנן את המשימות שלו

גונדר יחזקאל מרקוביץ':  הוא מקבל הודעה, 'תשחררו עכשיו עשרה'

גונדר יחזקאל מרקוביץ':  אנחנו צריכים להעמיס אותם עם סד"כ וליווי

שקלים: ולאן לוקחים אותם?     

גונדר יחזקאל מרקוביץ': לשדה תימן, וגם זה חדש, עד לפני שבועיים בערך היינו לוקחים לענתות וענתות היו לוקחים לשדה תימן ועושים את כל הסיבוב הזה

גונדר יחזקאל מרקוביץ':  עכשיו לפחות לוקחים ישירות

אביה חיון: למה לא נחשון בעצם?     

גונדר יחזקאל מרקוביץ': כי זו לא משימה גם של נחשון, לכאורה זו משימה של מחוז דרום כי הוא מחזיק בכלואים

גונדר יחזקאל מרקוביץ':  בהיקפים גדולים יותר אנחנו מקבלים סיוע, אבל לא בשוטף

צביקה פוגל: בבקשה

יוסף חמיס: ספירה מעל 2,000, אותו סד"כ, כפי שציין הממ"ז גדלנו והצפי הוא לעוד, סד"כ ללא שינוי

יוסף חמיס:  דיברנו על קליטת לב"חים

צביקה פוגל: כמה אנשי סגל יש היום פה תחת פיקודך, יוסף?     

יוסף חמיס: יחד עם המנהלה וביטחון זה סדר גודל של 560 סד"כ

יוסף חמיס:  כאשר משמרת ביטחון נכון להיום זה 100 ככל שאנחנו מתרחבים זה יותר

שקלים: 100 תמיד נמצאים בעת ובעונה אחת?     

יוסף חמיס: לא

גונדר יחזקאל מרקוביץ': לא, יש לנו שלושה מצבי צבירה בבית הסוהר, א', ב', ג'

גונדר יחזקאל מרקוביץ':  מצב ג' הוא הנקודה הקריטית

גונדר יחזקאל מרקוביץ':  זה מהשעה 17:00 ועד 07:00 למוחרת יש פה סדר גודל של 100 איש מקצה לקצה, שאמורים להתמודד עם 2,000 אסירים ביטחוניים

גונדר יחזקאל מרקוביץ':  זה הסיפור

גונדר יחזקאל מרקוביץ':  וזו נקודת המסוכנות שלנו

צביקה פוגל: מי שלא מכיר הצטרף אלינו חבר-הכנסת אריאל קלנר

צביקה פוגל:  תמשיך

יוסף חמיס: זה בשקף אחד על הממצאים שאנחנו תופסים ברשות האסירים, בעיקר רט"נים – טלפונים, פלאפונים ואביזרים

יוסף חמיס:  מתחילת השנה תפסנו 223 פלאפונים

צביקה פוגל: אפשר יהיה לעשות תערוכה ולראות את זה? כי אני ראיתי את זה והופתעתי מאוד מאיך שזה נראה וזה חשוב שגם האנשים שלנו יראו את זה

צביקה פוגל:  יש לנו בראש טלפון נייד, זה מה שאנחנו מכירים, ופתאום למדנו שיש דברים קטנים יותר שיכולים להיות טלפונים ניידים

גונדר יחזקאל מרקוביץ': אני רוצה רגע להגיד כמה מילים על הפלאפונים, כי זה חשוב מאוד, דווקא בהקשר של המסוגלות, האסירים והיום שאחרי

גונדר יחזקאל מרקוביץ':  זה סוד גלוי שהאסירים מבריחים פלאפונים לתוך בתי הסוהר, ב-1001 תצורות

גונדר יחזקאל מרקוביץ':  אנחנו לא ניכנס לזה

גונדר יחזקאל מרקוביץ':  מהדברים שלמדנו פה בתקופה הזאת, זה שהם מצליחים לייצר – לייצר, אני מדגיש – פלאפונים סלולריים מפריטים שעד לפני המלחמה את חלקם הם קיבלו באישור

גונדר יחזקאל מרקוביץ':  אני אתן דוגמה הם משתמשים באנטנה של רדיו טרנזיסטור כדי להפוך אותה לאנטנה של טלפון סלולרי

גונדר יחזקאל מרקוביץ':  הם משתמשים בסוללות ובמטען לסוללות – שני דברים לכאורה תמימים, לכאורה, סוללות לרדיו ומטען לסוללות – הם מצליחים להפוך את זה למטען והסוללות של הטלפון הסלולרי

גונדר יחזקאל מרקוביץ':  את המקשים של השלט של הטלוויזיה הם הופכים למקשים של הפלאפון, כלומר, הם לוקחים אביזרים שניתנו להם כחוק וכדין – ואגב זה מתחבר לסוגיית מה כן או לא לתת לאסירים אבל לא נרחיב על זה פה – ולוקחים את המוצרים האלה והופכים אותם לטלפונים סלולריים שבאמצעותם הם יוצרים את הקשר עם החוץ, והכוונות פח"ע וכיוצא בזה

גונדר יחזקאל מרקוביץ':       בעקבות הלחימה ועוד לפניה פינינו פה הרבה מאוד אגפים המפקד דיבר על פינוי אגף האוהלים

גונדר יחזקאל מרקוביץ':  כמויות הציוד שהוצאנו מהאוהלים, הצטברו פה מתקופת צה"ל

גונדר יחזקאל מרקוביץ':  אני מדבר איתכם על 15 שנה של הצטברות ציוד, הוצאנו פה משאיות בטונות, עכשיו המצב הוא אפס ציוד, למעט הציוד שהותר בפקודות, אנחנו נראה את זה – שמיכה, מזרון, סדקית, גרביים וכדומה, למעט זה אין כלום

אריאל קלנר: מתי זה נעשה?     

גונדר יחזקאל מרקוביץ': אני אומר זה נעשה עוד לפני המלחמה אבל ביתר שאת ביום שאחרי הלחימה, אנחנו פינינו פה הזזנו את כל האסירים

גונדר יחזקאל מרקוביץ':  אחד האיומים המשמעותיים

צביקה פוגל: הצטרף אלינו גם חבר-הכנסת משה סעדה - - - בבקשה

גונדר יחזקאל מרקוביץ': אז אחזור שוב, בעצם, הגענו לנקודה שהצלחנו לאפס מצב פה מבחינת ציוד אסור באחזקה

גונדר יחזקאל מרקוביץ':  היום בבוקר הראה לי המפקד טרנזיסטור מאולתר

גונדר יחזקאל מרקוביץ':  אם הגענו למצב שהם צריכים לאלתר טרנזיסטור, המצב שלנו הוא בסדר

גונדר יחזקאל מרקוביץ':  זו מבחינתי אינדיקציה

גונדר יחזקאל מרקוביץ':  אם בתחילת הלחימה תפסתי טלפון חכם של סמסונג, ואחרי זה תפסתי טלפון מאולתר ועכשיו טרנזיסטור מאולתר, אז המצב שלנו יחסית בסדר

גונדר יחזקאל מרקוביץ':  אגב זה המצב נכון לשאר בתי הסוהר, קציעות היה בהחלט אירוע מאתגר מהבחינה הזו

גונדר יחזקאל מרקוביץ':  הרבה מאוד אמל"ח מאולתר

משה סעדה: לא נשק? סכינים ודברים כאלה?     

גונדר יחזקאל מרקוביץ': מאולתר, כן, אמל"ח קר מאולתר

גונדר יחזקאל מרקוביץ':  דוקרנים, סכינים, כל מיני דברים שהם מחדדים כמובן, יש לכם פה מיפוי קצר

גונדר יחזקאל מרקוביץ':  בואו נתקדם

יוסף חמיס: לגבי שיטות ההברחה לתוך המתקן

יוסף חמיס:  מבחינתם הכול כשר, כולל במקומות המוצנעים של האסירים

יוסף חמיס:  לפני כן כשהיו ביקורים, הם היו גם משתמשים בנשים שלהם, מבחינתם הכול כשיר כדי להבריח אמצעים וזה הופך את המשימה למאתגרת, בעייתית ומורכבת פי כמה וכמה מבחינתנו

יוסף חמיס:      זה תמהיל האוכלוסייה שיש לנו כאן בתוך בית הסוהר, אתם רואים את המספרים, כלל הארגונים, פת"ח, חמאס, לב"חים, ג'יהאד אסלאמי, חזיתות, דאע"ש יש לנו יש לנו גם חיזבאללה אחד שהוא בעצם ערבי ישראלי שהוא מזדהה עם הארגון הזה והוא משויך לחיזבאללה - - -     

משה סעדה: הם כלואים לפי השייכות הארגונית?     

יוסף חמיס: לא

יוסף חמיס:  תכף אני אדבר על זה

גונדר יחזקאל מרקוביץ': אז אני - - -     

יוסף חמיס: ברשותך, ממ"ז, זה הטרנזיסטור, הרדיו שאולתר על ידם והם מקשיבים לתקשורת למה שקורה בחוץ כי הם צמאים למידע - - -     

גונדר יחזקאל מרקוביץ': אני רוצה רגע מילה לגבי פילוח האוכלוסייה כי זו נקודה משמעותית

גונדר יחזקאל מרקוביץ':  אם עד 7 באוקטובר היה יתרון יחסי – במספרים לפחות – לפת"ח, במספרים לפחות תמיד לפת"ח היה רוב מסוים בתוך בתי הסוהר, אנחנו רואים היום שאנחנו מגיעים כמעט ל-50% אחוז ואפילו יותר אם אתה מחבר את החמאס עם הגא"פ - - - לא, אני לא מדבר על הלב"חים

גונדר יחזקאל מרקוביץ':  אני מדבר כרגע על התמונה הכללית של האסירים הביטחוניים במדינת ישראל

גונדר יחזקאל מרקוביץ':  הלב"חים ברור, עזתים, חמאס, אני לא מדבר עליהם

גונדר יחזקאל מרקוביץ':  אני מדבר באופן כללי היום

גונדר יחזקאל מרקוביץ':  אם תסתכלו היום על תמונות המספרים של בתי הסוהר הביטחוניים, החמאס - - -     

משה סעדה: המספרים האלה זה רק שלכם או של כל - - -     

גונדר יחזקאל מרקוביץ': זה רק שלי, רק של בית סוהר קציעות, לא של מחוז דרום

גונדר יחזקאל מרקוביץ':  אבל החמאס והגא"פ הפכו להיות האוכלוסייה הגדולה יותר בתוך בתי הסוהר וזה באופן טבעי מתכתב גם עם המאמצים ביו"ש וגם בעזה

גונדר יחזקאל מרקוביץ':  יש לזה משמעות בעיקר בהסתכלות צופה פני עתיד, אנחנו מבינים שעיקר העצורים שיגיעו לפה גם בעתיד הנראה לעין בשנה הקרובות

גונדר יחזקאל מרקוביץ':  ובשנים הקרובות אלה יהיו האוכלוסיות ולכן צריך לעשות חשיבה על הנקודה הזו של בידול בין אוכלוסיות, וחשיבה על האם עושים בתי סוהר ייעודיים לאוכלוסייה כזו, האם מערבבים את כולם עם כולם - - -     

משה סעדה: לא ענית לי, ברשותך, עכשיו הם כלואים לפי פת"ח, גא"פ, או שכולם כל אחד - - -     

גונדר יחזקאל מרקוביץ': אני אענה, אני מחלק את התשובה לשניים

גונדר יחזקאל מרקוביץ':  מ-7 באוקטובר הופרד פת"ח מחמאס וגא"פ, חמאס וגא"פ אוחדו ביחד, היו אסירי גא"פ לפני המלחמה גם באגפי פת"ח וגם באגפי חמאס

גונדר יחזקאל מרקוביץ':  אני יכול להגיד לכם שלמרות שההדיוט חושב שהגא"פ והחמאס הם ביחד, בתוך בתי הסוהר זה לא בדיוק ככה

גונדר יחזקאל מרקוביץ':  לכן שמנו את החמאס וגא"פ ביחד בתחילת המלחמה בבית סוהר קציעות, עשינו ניסוי, לקחנו ארבעה אגפים וערבבנו את כולם עם כולם

גונדר יחזקאל מרקוביץ':  עשינו ניסוי במובן שלנו כי בשב"ס יש הפרדה בין האוכלוסיות עד 7 באוקטובר

גונדר יחזקאל מרקוביץ':  אנחנו בית הסוהר היחיד, למעט אגפים שמורים שמערבב אוכלוסיות

גונדר יחזקאל מרקוביץ':  המצב הנוכחי כרגע לא מייצג את ימי השגרה אבל הפלא ופלא, הכול בסדר, הם ביחד, הכול תקין

גונדר יחזקאל מרקוביץ':  אגב מה שכן אפשר את זה ביתר קלות זו העובדה שכולם מקבלים את אותם תנאים

גונדר יחזקאל מרקוביץ':  אין הבחנה בתנאי הכליאה בין פת"ח לבין חמאס, מה שהיה עד לתחילת המלחמה, עד אז היו הבדלים

שקלים: מה למשל? אילו הבדלים?     

גונדר יחזקאל מרקוביץ': פת"ח קיבלו יותר ערוצי טלוויזיה, הפקדות קנטינה לפת"ח היה יותר, אני לא אכנס למה זה היה ככה אבל ככה זה היה

אריאל קלנר: מדיניות של מי זה לאפשר לפת"ח דווקא כאילו הם הטובים וחמאס הם הרעים?     

גונדר יחזקאל מרקוביץ': לא הייתי משתמש במונח טובים או לא טובים

אריאל קלנר: זו דירקטיבה מדינית?     

גונדר יחזקאל מרקוביץ': אז אגיד את זה בעדינות, אולי נציג המל"ל ירצה להתייחס לזה, בעדינות זו הייתה המדיניות של מדינת ישראל

צביקה פוגל: אני אומר בעדינות כחבר-כנסת, לא רק כיושב-ראש וועדה – שאני הייתי מצפה לראות את החלוקה לפי האשמה – מי נוח'בה, מי דם על הידיים, מי תכנון, מי שב"ח, מי כל דבר אחר, ולא חלוקה לפי ארגונים

אריאל קלנר: עם הבדלים בתנאי הכליאה, לפי הפשעים

צביקה פוגל: לא, אבל אנחנו יצרנו את ההבדלים, אנחנו מדינת ישראל

אריאל קלנר: לא, לפי חומרת הפשע, אם מישהו עשה משהו חמור מאוד  ואם מישהו- - -     

צביקה פוגל: נכון מאוד

גונדר יחזקאל מרקוביץ': אבל לשאלתך כן, אתה תראה את זה בעין אבל חד-משמעית כן - - -         

אביב ישראלי: אביב ישראלי המשרד לביטחון לאומי

אביב ישראלי:  כן חשוב להגיד שכל סוגיית האסירים הביטחוניים זו סוגיה שנמצאת על השולחן מבחינת התנאים, חלק מהדברים כבר קרו וחלק מהדברים בעבודה מול משרדי הממשלה אז זה כן משהו

משה סעדה: לא מבחינתם, מבחינת ההתנהלות שלהם, הניסיון שלהם ליצור מרד בכלא

גונדר יחזקאל מרקוביץ': אז אני אגיד את זה - - -     

צביקה פוגל: משה סעדה רוצה לדעת כל מה שהוא הפסיד כי הוא איחר, אני אשלים לו את הפערים אחר כך

יוסף חמיס: שאלת לגבי הפרדה בין האוכלוסייה

יוסף חמיס:  בשפה שלנו זה "פרח שלוש" זה תולדה של השתלטות החמאס על עזה ב-2006 ואז בהערכת מצב משותפת, אני זוכר כי אז הייתי גם קמ"ן קציעות בכובע הקודם, הייתי בארגון בתור קמ"ן קציעות וב-2006 לאחר ההשתלטות של חמאס על עזה באו ואמרו גופי הביטחון וגופי המודיעין שיש כוונה שיהיו מלחמות ביניהם ושישחטו אחד את השני  בתוך בתי הסוהר ולכן הייתה הפרדה וקראנו לזה בעגה המקצועית "פרח שלוש הפרדה בין האוכלוסייה"

יוסף חמיס:  אבל כפי שציין הממ"ז אנחנו במגמה של ביטול הפרח שלוש הזה וכמעט ברוב האגפים ויש אגף אוהלים ממ"ז, שאנחנו ערבבנו חמאס- פת"ח ביחד

יוסף חמיס:  התחיל לפני שבועיים ויש שם אסירי פת"ח שמעורבבים יחד עם חמאס ביחד

יוסף חמיס:  להגיד לך שזה, אה, אנחנו בדריכות גם לעניין הזה

גונדר יחזקאל מרקוביץ': נגיד כך, זה ניסוי שאני לקחתי על עצמי כמובן גם באישור הנציבה, לנסות רגע לבחון גם את הקונספציות שלנו בהקשר הזה ואמרנו נערבב אוכלוסיות ונראה מה יקרה

משה סעדה: איך הם קיבלו את זה?     

גונדר יחזקאל מרקוביץ': אז אני יכול להגיד לך שהם לא מתים על זה, בלשון המעטה, הם לא אוהבים אחד את השני אבל כיוון שכולם באותם תנאים כרגע אז אין לאף צד שום אינסנטיב - - -     

משה סעדה: לא, אולי אם הם חברים שלו אז     

גונדר יחזקאל מרקוביץ': לא, הם לא חברים, ממש לא, אבל לא הייתה להם גם ברירה ודרך אגב, כמו שאין להם ברירה בשאר הדברים, גם בזה לא הייתה ברירה

גונדר יחזקאל מרקוביץ':  אין מרידות, ואיפה שיש אנחנו מגיבים ביד קשה ואני יכול להגיד לך שזה רק אירועים מקומיים

גונדר יחזקאל מרקוביץ':  בשבועות הראשונים הייתה אופוריה חד-משמעית

שקלים: מה זה אומר יד קשה?         

משה סעדה: ותסביר רגע על האופוריה

גונדר יחזקאל מרקוביץ': יד קשה זה כמו שזה נשמע, אפס סובלנות לפרובוקציה

שקלים: אלימות?     

גונדר יחזקאל מרקוביץ': לא, ממש לא אלימות

יוסף חמיס: בידוד

גונדר יחזקאל מרקוביץ': אני אתן רגע מספרים, בסדר? יש לנו כלים לשפוט את האסירים הם נשפטים פה משלמים קנסות, הולכים לבידוד, עוברים בין בתי סוהר, כל הכלים החוקיים שעומדים לרשותנו

גונדר יחזקאל מרקוביץ':  כשאני אומר יד קשה זה אומר אפס סובלנות להסתה ולהמרדה וכו'

גונדר יחזקאל מרקוביץ':  במקרים שיש ניסיון לתקוף סגל או לפגוע בסגל אנחנו משתמשים גם בכוח איפה שצריך

צביקה פוגל: אושר, הם מקבלים רק את מה שמגיע להם, לא יותר וזה ההבדל בין מה שהיה בעבר ומה שהיום

שקלים: השאלה היא מה אנחנו מגדירים שמגיע להם

צביקה פוגל: מה שהחוק מחייב אותנו

צביקה פוגל:  יש חוקים במדינת ישראל, יש חוק בין-לאומי ובמקומות שאנחנו רוצים לחרוג מהחוק הבין-לאומי זה מגיע אלינו לוועדה ואנחנו מאשרים את זה בהארכת תוקף או בשינוי חוק או בחקיקה זמנית, הכול בסדר, אין פה חריגה

צביקה פוגל:  אבל בעבר הם קיבלו יותר, הם הרשו לעצמם יותר ואת זה הורדנו

צביקה פוגל:  אני חושב שזה נכון

צביקה פוגל:  אנחנו משתמשים בכל הכלים המותרים היום לשירות בתי הסוהר להשתמש בהם, אין פה שום חריגה לפחות לפי מה שאני מכיר

משה סעדה: איך שב"ס נערך היום? בעזרת השם, המבצע בעזה יימשך

משה סעדה:  מדובר בעוד כל יום מתווספים אנשים שנפלטים

משה סעדה:  איך השב"ס נערך לזה? הרי מדובר בכמויות של אלפים

יוסף חמיס: דיברנו על זה קודם

גונדר יחזקאל מרקוביץ': אני חושב שהשאלה היא בעייתית, ח"כ, אני חושב שהמדינה צריכה להיערך כי בגדול השב"ס הגיע לקצה גבול היכולת שלו ולכן המדינה צריכה רגע להסתכל על מה תחזית הכליאה של מדינת ישראל לשנה הקרובה

משה סעדה: באחד על אחד אני אתן לך את התשובה באוזן, אתה מבין? אני רואה את כל המערכות גם המשפטיות שכולם בינתיים אומרים, וזה לא מסתדר

גונדר יחזקאל מרקוביץ': אומרים ששב"ס מסתדר?     

משה סעדה: לא, אחר כך

משה סעדה:  אם לא הבנת אחר כך

גונדר יחזקאל מרקוביץ': לא, תראה אני לא שולל שבסוף שב"ס יצטרך להסתדר

גונדר יחזקאל מרקוביץ':  זה מה שקורה לצערי הרב בהרבה מאוד תחומים

גונדר יחזקאל מרקוביץ':  קח את בג"ץ שטח המחיה ועוד דברים אחרים, בסוף שב"ס יסתדר

גונדר יחזקאל מרקוביץ':  אני הייתי ראש אגף תכנון לפני זה רח"ט תכנון

גונדר יחזקאל מרקוביץ':  התרענו על מה שקורה עכשיו מבחינת כמות אסירים

גונדר יחזקאל מרקוביץ':  אמרו לנו, 'לא חברים הסבירות שתהיה היא אפס', אמרנו, 'מה הסבירות אפס? תסתכלו היסטורית'

אריאל קלנר: טוב, גם הסבירות שתהיה חדירה לישראל היא אפס, הכול אצלם אפס עד שזה לא קורה

גונדר יחזקאל מרקוביץ': אז גם פה לא נערכו בהקשר הזה למקומות כליאה לחירום

גונדר יחזקאל מרקוביץ':  אנחנו כרגע הפעלנו את כל מקומות החירום שלנו

גונדר יחזקאל מרקוביץ':  אנחנו לא במקומות שגרה שלנו

משה סעדה: העניין הוא שהחירום פה לא יספיק כי זה בימים הקרובים אתם תקבלו פה - - -     

גונדר יחזקאל מרקוביץ': הוא לא יספיק

אריאל קלנר: ובשאר בתי הכלא? גם 100%?     

צביקה פוגל: חברים בואו נתקדם כי אנחנו גם רוצים לצאת לסיור בשטח

צביקה פוגל:  בבקשה אדוני

יוסי מימון: יוסי מימון מהמל"ל

יוסי מימון:  אני מכיר את שירות בתי הסוהר מ-2007, במקום הזה הכרתי אותו, הייתי פה שופט ואני חושב שהתפיסה במדינה צריכה להשתנות

יוסי מימון:  ארגון הכליאה הלאומי זה שב"ס, לא שב"כ, לא צה"ל, לא המל"ל ולא אף אחד אחר

יוסי מימון:  הם צריכים לקבל את ההחלטות ויש להם ידיעה איך לעשות מתקנים

יוסי מימון:       כשאני הייתי פה אני עברתי עם לפטופ מאוהל לאוהל כדי לעשות דיונים

יוסי מימון:  תוך חצי שנה שב"ס הקים את סהרונים

יוסי מימון:  אחר כך היה מאבק על חולות, מי מקים, איך מקים, צה"ל, משטרה, משרד הפנים

יוסי מימון:  הלך לשב"ס, תוך חצי שנה הוקם מתקן

יוסי מימון:  התפיסה שלנו צריכה להיות הגוף שאמון על הכליאה שלהם וצריך להחזיק אותם פה, הוא זה שצריך להגיד מה שהוא צריך ואיך הוא צריך

יוסי מימון:       המיקוד של הדיון שלנו פה היום זה מצוקת הכליאה

יוסי מימון:  אני בשבוע האחרון הייתי בחמישה דיונים בנושא הזה

יוסי מימון:  אני רק אגיד לכם שהערכת שב"כ לשנה הקרובה זה עוד 6,000 כלואים 4,000 מאיו"ש ו-2,000 מעזה

יוסי מימון:  אין להם מקום

יוסי מימון:  בשום מקום אחר

יוסי מימון:  צריכים לחשוב איך אנחנו פותרים את הבעיה

שקלים: יש מלא מנהרות

יוסי מימון: ישבתי עם מפקד המחוז והרעיונות הם זמינים ופשוטים זה עניין של תקציב

יוסי מימון:  יש לנו דיון ביום שני הקרוב שהמל"ל מקיים עם כל מיני גופים למצוא פתרונות

יוסי מימון:  בתוך מתקן קציעות אפשר להביא את הכספות שדיברנו עליהם זה מתקנים מוכנים, מביאים אותם לפה ואפשר להפעיל אותם

יוסי מימון:  מדינת ישראל השקיעה במתקן הזה 600 מיליון שקלים עבור המסתננים, יושב כאן כאבן שאין לה הופכין

יוסי מימון:  אפשר להכין אותו לחירום הבא

משה סעדה: למה לא משתמשים בו כרגע? מה הרציונל?     

יוסי מימון: הרציונל היה שמי שתופסים אותו ורוצים להרחיק אותו מישראל - - -     

משה סעדה: זה אני מכיר אבל למה לא משתמשים בו?     

גונדר יחזקאל מרקוביץ': כי הוא לא מתקן כליאה הוא מתקן שהייה

גונדר יחזקאל מרקוביץ':  הוא לא מתאים למחבלים

יוסי מימון: צריך לעשות התאמות

יוסי מימון:  הסוגיה כרגע, היא תקציבים ואחריות

יוסי מימון:  אני חושב שתקציבים האחריות זו בעיה של האוצר, מדינת ישראל

יוסי מימון:  ואחריות צריכה להיות על שב"ס

יוסי מימון:  כי בסופו של דבר הוא לא אפסנאי, זה ארגון כליאה שמחזיק פה אנשים שחלק גדול מהמודיעין של מדינת ישראל מגיע מבתי הכלא

יוסי מימון:  הם צריכים את התנאים האופטימליים כדי שבמדינת ישראל יהיה - - -     

אביב ישראלי: חשוב לי רק עוד איזו התאמה, לפני כשנה התקבלה החלטת ממשלה רחבה שכוללת גם תוכניות בינוי וגם צעדים נוספים

אביב ישראלי:  היא מקודמת והיא מיושמת

אביב ישראלי:  העלייה המשמעותית קרתה במלחמה, הביאה את שב"ס להיקפי כלואים משמעותיים בפרק זמן מאוד קצר

אביב ישראלי:  ננקטו צעדים כאלה ואחרים לרבות - - - שמאפשר הלנה תוך חריגה מהוראות הדין והלנה על מזרון

אביב ישראלי:  עדיין בסופו של דבר לשב"ס יש גבול יכולת כמה הוא יכול עוד לקלוט

צביקה פוגל: גם באוהלים

אביב ישראלי: בכל האמצעים שעומדים לרשותו כרגע ואנחנו קרובים לשם מאוד

אביב ישראלי:  גם הדיון שהיה בוועדה אצל יושב-הראש, גם אצלנו במשרד מתקיימים דיונים על זה, השר הוציא מכתב לראש הממשלה ולשר הביטחון, השאלה היא לא רק מקומות, השאלה היא גם כוח אדם, מרכיבי ביטחון

צביקה פוגל: לא גם

צביקה פוגל:  כוח אדם זו השאלה

צביקה פוגל:  כוח האדם של שב"ס זה מוקש

אביב ישראלי: נכון, וגם שמענו פה מה ההשלכות של כליאה באוהלים ומה הקשיים שכבר היום שב"ס מתמודד איתם, עם מחסור בכוח אדם פה במתקן הכליאה הזה

אביב ישראלי:  צריך לראות את כל התמונה ולבחון חלופות אם יש צורך גם מחוץ לשב"ס

אריאל קלנר: מה זה מחוץ לשב"ס?     

אביב ישראלי: זו סוגיה מדינית, לא יודעת אולי צה"ל

אריאל קלנר: צבא לא, צבא לא אמור לתת, אפילו משטרת ישראל בעבר, בעבר משטרת ישראל הייתה כולאת, והפסיקו את זה כי הבינו שמי אין לה את הכלים, אין לה את היכולת - - - ואז המשטרה הוציאה מעליה את כל העניין של בתי מעצר

אריאל קלנר:  - - -     

עידו בן יצחק: זה באותה החלטה עבר גם - - -     

אריאל קלנר: לכן לא נכון לחזור אחורה אלא להתקדם

אריאל קלנר:  וזה שב"ס ואנחנו בתקופת חירום שישנו על אוהלים שישנו על שקי שינה

צביקה פוגל: מכובדיי, בואו נמשיך

צביקה פוגל:  אנחנו רוצים גם לסייר

צביקה פוגל:  אני רק רוצה להזכיר לנו חברי-הכנסת, שבעבר הלא רחוק, לפני 22 שנה, אני בתור ראש מטה פיקוד דרום בניתי את המקום הזה עבור צה"ל

צביקה פוגל:  שלא נתבלבל

צביקה פוגל:  כמתקן מעצר, כליאה, לכל מיני כאלה

צביקה פוגל:  שבאו מסיני ולא היה לי איפה לשים אותם

צביקה פוגל:  אז גם צה"ל יודע בהינתן מצבים מסוימים לטפל בעניין הזה, לא שאני מטיל את זה עליו

משה סעדה: יו"ר פוגל, מה היתרון בלתת לצה"ל שיש לו מספיק - - -     

צביקה פוגל: אין יתרון

צביקה פוגל:  אני יודע מה החיסרון של להעמיס עוד על שב"ס ולכן אני מנסה לחפש פתרון

צביקה פוגל:  אם תציע לי מחר איך לגייס עוד הרבה סוהרים ולהקים מתקן ראוי – אני איתך

משה סעדה: אני יכול להציע לך פתרון אחר, ועשו את זה בעבר, לקחת להשאיל אנשים, כמו שעושים בשח"ם

משה סעדה:  שוטר שח"ם, שב"ס – אותו דבר

משה סעדה:  ואז אתה לוקח יש לך כוח אדם איכותי טוב ונגיש

צביקה פוגל: משה אני איתך, אני גם במקום לכלוא חיילים עכשיו הייתי מפנה את בתי הסוהר הצבאיים ומאכלס בהם, יש פתרונות רק צריך להחליט שהם קבילים זה הכול

משה סעדה: נכון, אבל אסור להוציא את זה מהשב"ס כי אחרת אתה לוקח מישהו שהתפקיד הזה לא שלו ונותן לו וזה לא נכון

משה סעדה:  יש כל גוף שיטפל, כמו שלא ירצו מכבי אש שיטפלו עכשיו בכליאה ובמשטרה

צביקה פוגל: מצוין בבקשה

גונדר יחזקאל מרקוביץ': ח'ניפס אני מציע שנצא לראות את הדברים בעין

יוסף חמיס: שקף אחרון באמת ואחר כך קצת תמונות ואז נצא לסיור

יוסף חמיס:  זו בעצם המציאות של בית סוהר קציעות והאסירים במחוז לאחר 7 באוקטובר

יוסף חמיס:  כל מה שקשור לחיפושים הזזנו אגפים, ערבוב, ניוד, ביטול פרח שלוש, ביטול מוסד הדובר, אין חוליה, קנטינות, שהיו להם בתוך האגפים ביטלנו אותן, חלק מהמקומות האלה הפכנו אותם לתאי כליאה ויש שם אסירים ואנחנו במגמת צמצום הטיולים והמים ושעות החשמל וכמובן אנחנו ממשיכים הכול, בכפוף להנחיות ולנהלים

יוסף חמיס:       אנחנו נעבור קצת לתמונות

יוסף חמיס:  מה שאתם רואים זו הספירה, ככה היא מתקיימת פה

יוסף חמיס:  האסירים אחרי הספירה, תחילה הם עומדים וכשמזהים את השורה הראשונה הם יושבים וכך מגיעים לקצה

יוסף חמיס:  בצד שמאל זה הכוח שמאבטח, זה הכוח, 15 אנשי סגל, יש פה יחידת כתר, אנחנו נפגוש אותה שם, כוח התערבות ראשוני ייחודי ומיוחד לבית סוהר קציעות כדי לתת מענה ראשוני חלקם חמושים מול 150 אסירים

יוסף חמיס:  אלה הלב"חים מעזה, ככה הם עומדים לספירה, ככה אנחנו קולטים אותם משדה תימן, למטה מצד שמאל בתמונה הקטנה זו הספירה בתוך אגף קשיח מתחם ג', אגפי הכספות

יוסף חמיס:  הם יושבים בסוף החדר כך שלא יהיה מגע וחיכוך

יוסף חמיס:  זה הכוח שפרוס בחצר בזמן הספירה

יוסף חמיס:  כשאנחנו נכנסים לספירה זו מבחינתנו נקודת החיכוך הכי קריטית שלנו ושם בהחלט יכולות להיווצר בעיות

יוסף חמיס:  החשש שלנו מפני היפוך מצב זה בזמן הספירות ולכן הכוח פרוס בתצורה הזו

יוסף חמיס:       אלו הממצאים רבותיי

יוסף חמיס:  הממ"ז דיבר על מבצע וחיפושים נרחבים באגפים, אלה הממצאים, זה הציוד שיצא, שנים על גבי שנים שהיה להם את הציוד, זה לקח קרוב לחודשיים לנקות את האגפים

יוסף חמיס:  פשוט כמויות על גבי כמויות, אנחנו נראה את זה

יוסף חמיס:  זה אחרי, זה נראה כזה פשוט בשקט בלחיצה אבל מהמצב הזה תראו את האוהל בתמונה בצד ימין, למצב הזה – לקח לנו חודשיים, שזה המון ציוד שצברו ואגרו במהלך שנים על גבי שנים

יוסף חמיס:  זה קצת על הטלפונים שאנחנו מוצאים וזה על קצה המזלג

משה סעדה: איך אתם מתמודדים עם עורכי הדין שכל הזמן נכנסים ומעבירים דברים?     

יוסף חמיס: יש לנו בעיה אמיתית בעניין הזה אנחנו לא יכולים לעצור לגמרי אלא אם כן יש לנו מידע ממוקד על עורך דין שבכוונתו להפר את הסדר והמשמעת אז אנחנו מונעים

יוסף חמיס:  אבל אין לנו יכולת לסגור את השערים ולהגיד שאנחנו לא מקבלים עורכי דין

משה סעדה: לא, ברור,  זה אסור לכם, אבל אני שואל, המפגש מתועד אודיו או וידאו?     

יוסף חמיס: לא, אסור - - -     

משה סעדה: אני יודע אני בא מהעולם המשפטי אבל אני שואל כי אחרת הם מנצלים את האירוע הזה אנחנו יודעים שהם מנצלים הם מבצעים העברות מידע הדדיות

משה סעדה:  השאלה אם לא צריך לאתגר את המערכת, במיוחד בימינו אנו, במורכבות של זה, עברנו אירוע בראשיתי במדינת ישראל, מה שהיה כל דבר צריך לשקול מחדש

גונדר יחזקאל מרקוביץ': איפה שיש מידע מודיעיני

משה סעדה: כן אבל עד יש מידע, אתה יודע, תשאל את השב"כ על המידע שהיה לו על 4,000 אנשים

גונדר יחזקאל מרקוביץ': אני מסכים איתך

יוסף חמיס: על כל 100 אולי 1, אני מסכים לגמרי, צריך לשנות את כל התפיסה בעניין הזה כי לא יכול להיות שאסיר ששפוט מאסר עולם או 15 שנה, סיים את התהליך השיפוטי שלו, אין לו כלום ופתאום מופיע לו עורך דין ואני שואל למה, אז יש לו ייפוי כוח אבל הוא לא מנהל שום הליך משפטי, שום דיון, העורך דין בא לפגוש אותו, אנחנו יודעים למה הוא בא לפגוש אותו, העברת מסרים

יוסף חמיס:  ואגב הם באים לבקר כמעט רק אנשים גבוהים, דומיננטיים בקרב האסירים והמטרה היא אחת ויחידה, נגיד את זה כאן, לקבל ולהעביר אינפורמציה, אנחנו יודעים את זה אבל הידיים שלנו מוגבלות

צביקה פוגל: אנחנו צריכים לכבד את ההנחיות והחוקים הבין-לאומיים ויחד עם זה, כמו שרמז ח"כ סעדה, למצוא את הדרך איך בטכנולוגיות או באמצעים אחרים אנחנו מונעים את האפשרות שמשהו יועבר לאסירים

צביקה פוגל:  אבל עדיין אנחנו רוצים להישאר במסגרות שהכתיבו לנו החוקים הבין-לאומיים ולא לחרוג מהם

צביקה פוגל:  כי נכון שנשמור עליהם כי אולי זה חלק ממה שעושה אותנו מוסריים וערכיים

צביקה פוגל:  בבקשה

יוסף חמיס: זה אמל"ח קר שנתפס ברשות האסירים ואמל"ח קר ברשות האסירים הביטחוניים זה כדי לתקוף אנשי סגל כי הם כמעט לא רבים ביניהם, לא דוקרים אלה את אלה, לא רבים אלה עם אלה

יוסף חמיס:  יש להם את המדיניות של השבט והם עושים את הסולחות שלהם ביניהם

יוסף חמיס:  דוקרנים אצל הביטחוניים זה חד-כיווני לתקוף אנשי סגל

יוסף חמיס:  אלה עוד פלאפונים ומטענים שתפסנו במבצעים שעשינו

יוסף חמיס:  אגב למעלה זה כרטיסי SIM, פה זה טלפונים

שקלים: מתי הייתה תפיסה אחרונה?     

יוסף חמיס: תפיסה אחרונה לפני שבועיים בערך

יוסף חמיס:  יש פה את הסרטון?     

אריאל קלנר: נניח שנתפס אחד שבאיזושהי צורה מעביר מסרים, עליתם על זה, מה הסנקציה?     

יוסף חמיס: אם זה נתפס על אסיר ואנחנו משייכים את הפלאפון לאסיר - - -     

גונדר יחזקאל מרקוביץ': הסיפור הוא אם הפלאפון, רגע אני אתייחס רגע

אריאל קלנר: על עורך דין לא על האסיר עזבו את האסיר, עורך דין אסור לו להעביר יש לו תפקיד מסוים

קריאה: על מסרים על מה אתה מדבר?     

אריאל קלנר: על מסרים כן אם הוא נתפס

קריאה: תראה מסרים אתה לא יכול לתפוס

משה סעדה: גם אין בזה עבירה

קריאה: לא, יש בזה עבירה, יש עבירה של מסרים הרי לפי סעיף 45 לפקודת בתי הסוהר יש לך אפשרות למנוע כניסה של עורך דין אם יש לך מידע שהוא מעביר מסרים

צביקה פוגל: מכובדיי, אנחנו נצא לשטח

יוסף חמיס: שנייה אחת, אני רוצה להגיד עוד משפט אחד ברשותכם, אנצל את המעמד הזה

יוסף חמיס:       רוב המפגש שלנו כאן דיברנו על אסירים דיברנו על התמודדות ועל אתגרים של היחידה

יוסף חמיס:  אבל בהחלט הסגל ראוי לכל ההערכה, הסגל שמגיע לכאן

יוסף חמיס:  יש לנו חלק לא מבוטל מהסגל שלנו שהוא מפונה מהעוטף והסגל חווה לא אחת אירועים לא פשוטים ובסוף-בסוף הסגל של שב"ס רואה את האירוע בגובה העיניים מסתכל לו בלבן של העיניים סגל - - - מחוז דרום על אף ולמרות הכול הם שמו את הכול בצד והתייצבו לעבודה

משה סעדה: לא נוצרו עימותים? סיטואציה שהיא מורכבת לא נוצרו עימותים בין הסוהרים לאסירים?     

יוסף חמיס: לא עימותים אבל הרבה חריקות שיניים, הסוהר יודע שהוא במשימה לאומית, שיש לו את גבולות הגזרה, הוא יודע שזו שליחות ואידיאולוגיה והוא חדור משימה מטרה

משה סעדה: אבל זה קשוח

ב יוסף ח'ניפס: ודאי זו הנקודה

ב יוסף ח'ניפס:  כל רגע

ב יוסף ח'ניפס:  - - -      

גונדר יחזקאל מרקוביץ': חברים לפני שאנחנו יוצאים, אנחנו ניסע מפה עם מיניבוס באופן מרוכז

גונדר יחזקאל מרקוביץ':  מהמיניבוס אף אחד לא יורד עם פלאפון ואם מישהו בטעות שכח בכיס או משהו גם אסור לצלם

גונדר יחזקאל מרקוביץ':  אנחנו נמצאים במתקן ביטחוני אני מבקש לשמור על ההנחיות

צביקה פוגל: יוצאים לסיור

צביקה פוגל:    (דיון בית סוהר אלה, 13:30)     

צביקה פוגל: תודה רבה על ארוחת הצוהריים

צביקה פוגל:  כשאני אוכל אצל המארחים אני שואל את עצמי למה בכנסת זה לא ככה טעים

צביקה פוגל:  אני ביקשתי ממפקד המחוז ומפקד בית הסוהר להתמקד גם בנושא של בית הסוהר וההרחבה שצפויה להיות פה כדי שנבין במה זה עשוי להקל עלינו בעתיד

צביקה פוגל:  אבל ביקשתי ממנו גם לדבר על נושא פיתוח כוח אדם כי זה אחד הנושאים שנצטרך להתעסק בו בעתיד

צביקה פוגל:  אז אם למי מחבריי יש עוד שאלות חבריי חברי-הכנסת, מכובדיי, הבמה שלכם

צביקה פוגל:  תודה

גונדר יחזקאל מרקוביץ': אגיד כמה מילים לפני שאעביר את רשות הדיבור לאסף, מפקד בית הסוהר

גונדר יחזקאל מרקוביץ':      בית סוהר אלה כפי שצוין ותכף תשמעו היה בהיסטוריה שלו בית הסוהר המופרט הראשון במדינת ישראל

גונדר יחזקאל מרקוביץ':  הוקם על ידי "אפריקה-ישראל" ואחרי זה בעקבות החלטת בג"ץ הוא הוחזר או נמסר לשירות בתי הסוהר

גונדר יחזקאל מרקוביץ':  המודל שלו ייחודי, אמריקאי במקור, נדרשנו כשבס לבצע הרבה התאמות מבניות כדי שיתאים לאסירים ישראלים ולא אמריקאים

גונדר יחזקאל מרקוביץ':  הוא כמובן נמצא במוקד הרחבת מקומות הכליאה לאסירים פליליים

שקלים: מה הכוונה התאמות, מבחינת כמות האנשים שיש בו?     

גונדר יחזקאל מרקוביץ': לא, מבחינת המבנה הפיזי, נקודות הזקיפות, אתם תראו את זה בסיור

גונדר יחזקאל מרקוביץ':  הוקמו פה עוד 416 מקומות כליאה חדשים, אתם תראו את האגפים, עם הפקת לקחים משמעותית גם של הבנייה הנוכחית כי מבחוץ המבנים נראים זהים כדי לשמור על המרקם של המתקן אבל מבפנים זו הפקת לקחים

גונדר יחזקאל מרקוביץ':  גם הפקת לקחים מאירוע גלבוע מבחינת מרכיבי הביטחון, מה שיאפשר לנו להחזיק פה תקופות מאסר כאלה ואחרות

גונדר יחזקאל מרקוביץ':  בית הסוהר הזה הוא באמת מבחינתנו גם בית הסוהר החדש ביותר וגם המתקדם ביותר שיש לשב"ס להציע לאסירים פליליים

גונדר יחזקאל מרקוביץ':  לא מדבר על גלבוע, הוא חלקו בטחוני חלקו פלילי

גונדר יחזקאל מרקוביץ':  זהו

גונדר יחזקאל מרקוביץ':  אני שמח שאתם מבקרים פה

צביקה פוגל: מה שאתה אומר זה שאם הייתי אסיר פלילי הייתי רוצה להיות פה?     

גונדר יחזקאל מרקוביץ': כן

גונדר יחזקאל מרקוביץ':  חד-משמעית

גונדר יחזקאל מרקוביץ':  אתם תראו את האגפים

משה סעדה: יש בצפון יותר טוב, אלו שהם כמו קיבוץ

גונדר יחזקאל מרקוביץ': "חרמון" הוא בית סוהר טיפולי, זה באמת משהו אחר, אתם תראו את התנאים באגף

גונדר יחזקאל מרקוביץ':  אגב, גם לסגל, השקענו פה בתנאים גם לסגל וזה מאוד חשוב, אומר זאת בעדינות, בסוף, אם יש תנאים טובים יותר לאסירים מאשר לסגל זו בעיה ערכית ולכן פה נתנו מענה גם לסוגיה הזאת

גונדר יחזקאל מרקוביץ':  אתם תראו את זה - - -     

גנ"מ אסף זגורי: צוהריים טובים וברוכים הבאים לבית סוהר אלה

גנ"מ אסף זגורי:  שמי אסף זגורי, אני מפקד בית סוהר אלה מזה כשלוש שנים כמעט

גנ"מ אסף זגורי:  לפני כן הייתי סגן מפקד בית סוהר אשל בית הסוהר המקביל שנמצא מאחורי החומה הצפונית שלי ולפני כן הייתי מפקד יחידת צור פיקוח על עברייני מין מי מכיר, ועוד כל מיני תפקידים גם במשטרה, במג"ב - - -     

קריאה: מה עשית במגב?     

גנ"מ אסף זגורי: הייתי מפקד יחידה בירושלים - - - בית סוהר אלה, כמו שאמר הממ"ז, בית סוהר של שב"ס, הוקם ב-2010

גנ"מ אסף זגורי:  מי שהקים אותו זה לבייב, במטרה להפריט את בתי הסוהר

גנ"מ אסף זגורי:  הוא היה אמור להיות מופרט ובהחלטת בג"ץ ב-2010 להעביר אותו לשב"ס אחרי שבנו וכבר הכינו סגל, ניסו סגל וממש קצת לפני האכלוס בג"ץ החליט שלא תהיה הפרטה של בתי הסוהר

גנ"מ אסף זגורי:  שב"ס לקח את המתקן תחת אחריותו, שינה, עשה גדרות, כמו שאמר ממ"ז, נבנה בתצורה אמריקאית

גנ"מ אסף זגורי:  המשמעות היא שמסביב הכול, התנועה והאזור הלוגיסטי, הכול נמצא במבנה אחד ואגפי הכליאה במקום אחר והרבה מאוד תנועות של אסירים

גנ"מ אסף זגורי:  כך בנוי בתפיסה האמריקאית

גנ"מ אסף זגורי:  בנוסף, אמור להיות מרכז שליטה על ארבעה אגפים והסגל יושב בחוץ ללא מיגון, כלומר איש סגל יושב על במה, ככה נבנה בית הסוהר על במה וכולם יכולים להגיע בצורה חלקה, והם לא מבינים עדיין את התפיסה איך בנוי האסיר הישראלי וגם מבנה האוכלוסייה בכלל

גונדר יחזקאל מרקוביץ': צריך להגיד שבמודל האמריקאי יש מישהו עם נשק ואם האסיר עובר פס צהוב יורים בו, מה שלא קורה בשב"ס

צביקה פוגל: דרך אגב, זה לא קורה גם בצבא, או לפחות לא קרה

צביקה פוגל:  היו הרבה פסים צהובים

גנ"מ אסף זגורי: אסירים ששוהים בבית הסוהר זה עם יתרת מאסר עד שבע שנים, זה מוגדר בית סוהר בינוני פלוס, עד שבע שנות מאסר

גנ"מ אסף זגורי:  זה לא אומר שאין פה ארגוני פשיעה

גנ"מ אסף זגורי:  "שהייה" זה אומר א', שאין פה אסירים שביצעו עבירות חמורות מאוד, אבל יתרת המאסר שלהם עד שבע שנות מאסר

גנ"מ אסף זגורי:       נמצאים פה הרבה מאוד אסירים, נכון לעכשיו אנחנו 800 פלוס אסירים, לאור ההצפפה אנחנו גדלנו בכמות ועוד מעט אדבר על ההצפפה ומשמעויותיה

גנ"מ אסף זגורי:  נכון לעכשיו, 302 תאים, לפני ההגדלה, בעצם חמישה מבנים

גנ"מ אסף זגורי:  נעבור עוד מעט ונסביר איך נבנה בית הסוהר

משה סעדה: כמה עלות של אסיר במדינת ישראל?     

גנ"מ אסף זגורי: בסביבות 160, לא?     

גונדר יחזקאל מרקוביץ': אתה מדבר לשנה? עלות לשנה? בערך 25,000, לשנה לדעתי

סג"ד אליאסף זכאי: לא, איזה, מעל 200, 240 לדעתי

גונדר יחזקאל מרקוביץ': זה בלי השכר, בלי - - - העלות הישירה זה בערך 25

קריאה: אני פשוט עבדתי בתחום הזה - - - לדעתי זה השתנה כבר

קריאה:  - - -     

גונדר יחזקאל מרקוביץ': יש כל מיני אוכלוסיות אבל אם אתה עושה ממוצע של הפליליים נגיד, זה בסביבות 100,000 שקל עם הוצאות אבטחה, שכר של סגל וכו', בסביבות 100,000 שקל לשנה, כלא אסיר פלילי

גנ"מ אסף זגורי: לפני שנרד לרזולוציה של בית הסוהר אני פתחתי את המרחב כדי שתבינו איפה בית הסוהר נמצא ביחס לגזרה החיצונית, עם כל המשמעויות והמורכבות, בית הסוהר, כמו שאתם רואים את חומות בית הסוהר, כל ארבעת בתי הסוהר שנמצאים פה, מסביבנו 360 מעלות הפזורה הבדואית, האסירים חלקם באים  לבקר אצלנו כשהם משתחררים, עוברים את הכביש

גנ"מ אסף זגורי:  שזה הרבה מאוד משמעויות גם ביטחוניות זריקות מעבר לחומה, רחפנים, התרעות הרבה מאוד, התעסקות עם הפזורה הבדואית

גנ"מ אסף זגורי:  ניסינו להוביל הרבה מהלכים כמו שאתם רואים פה ממש על הפאה של בית הסוהר יש את הבתים, הקימו מסגדים

גונדר יחזקאל מרקוביץ': אני רוצה רגע, יש התקרבות מזדחלת בשנים האחרונות עד לחומות בית הסוהר

גונדר יחזקאל מרקוביץ':  כל הפזורה הזאת יושבת על שטח של המדינה של שירות בתי הסוהר

גונדר יחזקאל מרקוביץ':  זה מהוו הבעיה ביטחונית-אבטחתית כל עולם הסמים והאינטראקציות, היה מידע גם על חפירות של מנהרות מפה לפה, אני שם את זה פה על השולחן, לשיפוטך יושב-ראש הוועדה, זו הבעיה שאנחנו לא מטפלים בה

קריאה: השב"ס הגיש תלונה? איפה זה תקוע?     

יוסי מימון: אני הייתי שבע שנים ברשות הבדואים, הייתי סמנכ"ל רשות הבדואים

יוסי מימון:  המדינה שלנו כושלת - - -צריכים לקבל החלטה, מיישבים את הבדואים או לא מיישבים את הבדואים

יוסי מימון:  ב-2010 הקימו את רשות הבדואים היה שם מתווה בגין, שקבע שתוך חצי שנה יוצא חוק ואחריו תוחמים את הזמן להתיישבות, החוק נפל, מה שהיה זה שאישרו לרשות הבדואים לבזבז שבעה מיליארד שקלים בשש שנים לתכנון, לציור על ניירות, 12 חברות תכנון במדינת ישראל עשו ים של כסף, אף אחד לא נכנס למקומות האלו

יוסי מימון:  יש פה באזור הזה אלמנה אחת שמחזיקה שטח של שב"ס שרצה לבנות על זה בית

יוסי מימון:  אף אחד לא מוכן לסלק אותה משם בגלל שיקולים פוליטיים

אריאל קלנר: שב"ס מגיש תלונה ברמה המשפטית, מפעיל כלים משפטיים וזה נעצר בהיעדר?         

משה סעדה: מדיני, זה נעצר בדרג המדינה

גנ"מ אסף זגורי: ככה נראה המתחם של בתי הסוהר כמו שאתם רואים החומה כאן באמצע, זה השטח של בית סוהר אלה, מעבר לזה בית סוהר אשל, דקל, אוהלי קדר, אוהלי עוז

גנ"מ אסף זגורי:  אשל זה בית סוהר עם רמת ביטחון מרבית, שם שוהים אסירים מסוכנים ביותר, ארגוני פשיעה

גנ"מ אסף זגורי:  דקל – בית סוהר פלילי פחות או יותר מקביל לאלה, אוהלי קדר – בית המעצר של מחוז דרום, המשמעות שהיינו אמורים לקלוט בבית מעצר אוהלי קדר את כל העצורים

גנ"מ אסף זגורי:  לאור ההתפתחות בשנים האחרונות עם עליית כמות העצורים לא היה מקום לקלוט עוד עצורים, סגרנו עם משטרת ישראל, שב"ס היה צריך להיערך לפתיחת מקומות נוספים של עצורים

גנ"מ אסף זגורי:  לקחו ארבעה אגפים אצלי, שזה בעצם כל השטח הזה והפכו את האגפים הפליליים של השפוטים לבית מעצר

גנ"מ אסף זגורי:  המשמעות של זה, שבתוך בית סוהר אלה שאמור להיות בית סוהר פלילי - - - כמעט חצי ממנו הוא בית מעצר ואני עדיין בהצפפה

גנ"מ אסף זגורי:  יש כ-80 מקומות בכל אגף, כיום יש לי כ-90 בכל אגף, אני מעבר לתקן כי שב"ס לא עומד וגם בחוץ בתי המשפט לא עובדים ולא מסיימים את המעצרים או ההליך המשפטי המהיר וככה לא נשפטים וגם יש הרבה יותר עצורים ועם המבנה החדש, שכבר נדבר עליו, ניתן מענה לעוד 416 אסירים

גנ"מ אסף זגורי:  ההחלטה הראשונית שיגיעו לפה אסירים שפוטים וכך נוכל להגדיל ולפנות מקום

אריאל קלנר: כמה תאים יהיו שם?     

גנ"מ אסף זגורי: אמורים להיות בכל אגף בסביבות 104 אסירים, חלקם זה שניים בתא, חלקם ארבעה

משה סעדה: מה כמות האסירים ביחס לחברה הישראלית? איך היא ביחס לחברה, מה האחוז ביחס לעולם?     

גונדר יחזקאל מרקוביץ': ביחס לעולם, ביחס לאירופה וביחס למדינות אחרות, אנחנו במקום לא טוב

גונדר יחזקאל מרקוביץ':  אליאסף, אתה זוכר את היחס?     

סג"ד אליאסף זכאי: אני יודע שאם מחשיבים את הביטחוניים - - -     

גונדר יחזקאל מרקוביץ': לא, בלי הביטחוניים

סג"ד אליאסף זכאי: אני אבדוק עכשיו

משה סעדה: תבדוק, זה מעניין, האם אנחנו במגמת גידול?     

גנ"מ אסף זגורי: אנחנו במגמת גידול גם בכמות האסירים והעצורים הפליליים

סג"ד אליאסף זכאי: משנת 2021 יש מגמת גידול

גונדר יחזקאל מרקוביץ': זו מגמה שלא הייתה עד שנת 2021 אפילו עד שנת 2020 המגמה הייתה ירידה בכליאה, לא בפשיעה, זה לא מעיד על ירידה בפשיעה

משה סעדה: אבל זה בסוף מלמד משהו

גונדר יחזקאל מרקוביץ': לא בהכרח

משה סעדה: יכולת של פענוח גם

משה סעדה:  אבל אני יוצא מנקודת הנחה שהפענוח - - -     

גונדר יחזקאל מרקוביץ': בסדר אפשר לקחת את זה לשם

גונדר יחזקאל מרקוביץ':  על זה האוצר נשען, על המגמות הללו, בהיקף הבנייה שהוא עשה

גונדר יחזקאל מרקוביץ':  לכן הבנייה היום לא מספקת כי שומר חומות אף אחד לא תרחש אותו, רק שומר חומות הכניס למעלה מ-1,000 קליינטים חדשים

גונדר יחזקאל מרקוביץ':  בוודאי מה שקורה עכשיו, וגם הפעילות במגזר הערבי הקפיצה משמעותית את מצבת העצורים

גונדר יחזקאל מרקוביץ':  הדבר הזה יצר גם את העומסים בבתי המשפט, שלא ממהרים לסיים את ההליכים המשפטיים

גונדר יחזקאל מרקוביץ':  אז יש לך פה עומס של עצורים בלי מקומות כליאה וזה רק ילך ויגבר

סג"ד אליאסף זכאי: תחנות המשטרה שנפתחו העצימו פה את המשטרה בצורה משמעותית

גונדר יחזקאל מרקוביץ': נכון

קריאה: כל תחנה מביאה קליינטים     

סג"ד אליאסף זכאי: כל תחנה כזאת המשטרה פה התעצה בצורה משמעותית ואין הלימה בין ההתעצמות של המשטרה - - -     

גונדר יחזקאל מרקוביץ': אין התאמה בין ההיצע לביקוש חד משמעית

גונדר יחזקאל מרקוביץ':  השתנתה המדיניות, נכון

קריאה: זו מדיניות שגם משתקפת - - - עונשי מינימום - - -         

גונדר יחזקאל מרקוביץ': המדיניות הייתה הרחבת, ריצוי העונש מחוץ לבתי הסוהר, באיזוק אלקטרוני במעצר בית וכו', והמציאות טפחה על פנינו

משה סעדה: בפועל למרות שהרחיבו ל-9 חודשים ולמרות שיש איזוק אלקטרוני יש לכם יותר - - -     

גונדר יחזקאל מרקוביץ': זו הרחבת יריעה, זה לא עשה פחות אסירים

קריאה: גם זה התפתח ברמות הזויות, רמת המפוקחים משנה לשנה גדלה וגדלה וזה לא שינה את המצב בבתי הכלא

קריאה:  יש עלייה בשתי עקומות

אריאל קלנר: ומבחינת כוח האדם שיש כאן?     

גונדר יחזקאל מרקוביץ': כוח האדם של הסגל, אז עכשיו בניתי את בית הסוהר החדש, קיבלנו סגל בהתאמה לבנייה עדיין

גונדר יחזקאל מרקוביץ':  אנחנו לא עומדים בכמות סגל מספקת אנחנו כל הזמן דורשים וממתינים מבחינת האוצר

שקלים: כמה תקנים בערך חסרים באחוזים?     

גונדר יחזקאל מרקוביץ': בתקן באחוזים אין בעיה של תקנים פה

שקלים: כוח אדם כמה חסר?     

גונדר יחזקאל מרקוביץ': אנחנו עכשיו בגיוס מלא, תכף נראה את השקף של כוח האדם

קריאה: אני אגיד הערה אחת לגבי הסוגיה של כוח האדם, בזמן שנפתח הגענו למצב של הרחבה גם פה וגם בית סוהר עופר בהרחבה ולא קיבלנו תקציב לתקן כוח האדם

קריאה:  במלחמות עכשיו, בתקציב של 2024, הצלחנו איכשהו לקבל את התקינה הזאת על אף שמראש קיבלנו שלילי לתקינה שאני גודל לכמות של האגפים

קריאה:  אין הלימה בזה וזה משליך על מה שאני אומר פה על התהליך שקרה גם בפשיעה במגזר הערבי וכל מה שקרה פה אנחנו שותפים גם למהלכים והצגנו את הנתונים, והצגנו את הדברים ואנחנו שותפים גם לאירועים שלנו

קריאה:  ואנחנו מגיעים ורואים איך סקטור אחד באמת מתעצם ואנחנו נשארים באפס

קריאה:  בשיעור תקן אחד לכל הסוגיה של המגזר הערבי לא התקבלה

משה סעדה: אין לכם יחסי ציבור, אין לכם אתם לא יכולים להראות מעצר, זה פחות סקסי

קריאה: אבל אני זה שקולט

משה סעדה: אני יודע אתה משדר מעצר, אתה מראה תוכנית על שוטרים, אתה מקבל תקציב כי זה סקסי

גונדר יחזקאל מרקוביץ': אני אגיד רגע בעדינות משפט אחד ואני לא מעביר ביקורת על הקונספט אבל בסוף כשלא היה מקום יותר בתחנת המשטרה לעצורים פשוט לא עצרו באותו לילה עוד

גונדר יחזקאל מרקוביץ':  פה, שב"ס גם בגלל שיש לו אמנה וגם בגלל שהוא צריך לקלוט 24/7 אז עוצרים כל מה שזז בחלק מהמקרים ואז אני יכול לתת לך סטטיסטיקות שתהיה בהלם, 40% מעצורי ימים משתחררים תוך 24 שעות

גונדר יחזקאל מרקוביץ':  אבל זה אומר שאני השקעתי משאבים לקלוט אותו, שמתי עו"סית שתקבל אותו, חובש, סוהר, אוכל, תא

גונדר יחזקאל מרקוביץ':  הוא תפס לי גם מקום באותו לילה ויום למוחרת הוא משתחרר

משה סעדה: לא אבל המבחן שלך זה קשה לדעת אם זה מוצדק או לא

משה סעדה:  זה לא  תוך כמה זמן הוא משתחרר אלא לכמה מתוכן הגישו כתבי אישום

גונדר יחזקאל מרקוביץ': זה לא המבחן שלי, זה של המשטרה

משה סעדה: לא, כדי לדעת אם זה היה לשווא

גונדר יחזקאל מרקוביץ': אני מסכים איתך אבל בסוף אני אומר ואני לא אומר שצריך לקבוע מגבלות למעצר אל בסוף גם בית חולים יכול לאכלס X קליינטים בית מלון יכול לאכלס איקס קליינטים כשאין ה- X הזה אז - - -     

אריאל קלנר: מה ההיגיון להשאיר את האנשים מהפזורה הבדואית במקום כזה שהוא קרוב כל כך

גונדר יחזקאל מרקוביץ': קודם כל זה האוכלוסייה הגזרתית, זו האוכלוסייה, הגזרה

גונדר יחזקאל מרקוביץ':  אתה תראה את האחוזים עוד מעט יש לך פה את האחוזים של הכלואים - - -     

אריאל קלנר: הייתי שם אותם בצפון

גונדר יחזקאל מרקוביץ': עצור חייב להיות בקרבה גאוגרפית למגורים שלו

אריאל קלנר: עצור הבנתי, מה עם האסירים?     

גונדר יחזקאל מרקוביץ': אסיר יש לו את התנאים שלו, ודאי האסיר הפלילי

גונדר יחזקאל מרקוביץ':  יש לנו אינטרס שהוא יקבל ביקור של המשפחה שלו

אריאל קלנר: בסדר,  אבל הוא לא צריך להיות 10 שניות ו-10 מטר מהבית

גונדר יחזקאל מרקוביץ': בסוף אנחנו מזיזים את האוכלוסייה אבל זה מאוד מורכב, יש בתי סוהר עם רמת ביטחון מסוימת אני לא יכול להחזיק פה איזה אסיר שאני רוצה וסכסוכים

גנ"מ אסף זגורי: סכסוכים כנופיות  - - - שאתה לא יכול לשים אותם בכל מקום

גנ"מ אסף זגורי:  ארגוני פשיעה, הכול מורכב

גונדר יחזקאל מרקוביץ': יש פה עשרות סכסוכים מורכבים

גונדר יחזקאל מרקוביץ':  אני מחזיק במקומות שלא תמיד אני שמח מזה שאני מחזיק אותם שם אבל אין לי ברירות לפעמים

גנ"מ אסף זגורי: קצת על הסגל

גנ"מ אסף זגורי:  כי דיברתם על הסגל

גנ"מ אסף זגורי:  בבית סוהר אלה יש קרוב ל-324 אנשי סגל נכון לעכשיו

גנ"מ אסף זגורי:  אנחנו אמורים להגיע ל-360 אנשי סגל בתקופה הקרובה כדי לפתוח את המתקן החדש

גנ"מ אסף זגורי:  רוב הסוהרים והקצינים הם בעלי תואר ראשון חלקם תואר שני

צביקה פוגל: שלמדו על חשבונם או על חשבון בתי הסוהר?         

גנ"מ אסף זגורי: רוב הקצינים למדו על חשבון שב"ס

גונדר יחזקאל מרקוביץ': לא מלא, השתתפות

גנ"מ אסף זגורי: לא מלא

גנ"מ אסף זגורי:  שב"ס מאפשר לך משלם לך חלק מה- - -     

צביקה פוגל: זה לא חלק מתוכנית השירות

גנ"מ אסף זגורי: זה לא חלק מתוכנית השירות

קריאה: 70-30 לא?     

גנ"מ אסף זגורי: כן

גנ"מ אסף זגורי:  וגם לגבי נשים בשב"ס ככלל

קריאה: בחלק ממקומות אחרים זה חלק מתוכנית השירות עושים לך הפסקה שנה-שנתיים, לך תלמד תחזור

גנ"מ אסף זגורי: אצלנו זה תוך כדי

גונדר יחזקאל מרקוביץ': היה בעבר מסלול לפני עשר שנים שקצין עד סגן גונדר חייב להיות עם תואר ראשון והוא לומד על חשבון המערכת תוך כדי ואם אתה רוצה להיות מפקד בית סוהר אתה חייב תואר שני ואתה לומד על חשבון המערכת וכן יש לזה מחירים בעיקר עלויות כלכליות ובחרו בדברים האלה פחות להשקיע

גנ"מ אסף זגורי: לגבי נשים, יש לנו 27% מבית הסוהר הן נשים, רובן בתחום הטיפול, חלקן גם בתחום הביטחון

גנ"מ אסף זגורי:  התפלגות אסירים – 65% מאסירי בית הסוהר הם שפוטים ועוד 35% הם עצורים

גנ"מ אסף זגורי:  יש לנו הרבה מאוד מהשפוטים ומהעצורים חולים כרוניים

גנ"מ אסף זגורי:  המשמעות היא שאנחנו מטפלים בהם בטיפול רפואי

גנ"מ אסף זגורי:  הייתם בבית סוהר ביטחוני, וכאן זה הפוך לגמרי

גנ"מ אסף זגורי:  כי המטרה וגם החוק בתיקון 42 אומר שכל אסיר פלילי אנחנו אמורים להוביל אותו הליך של שיקום, טיפול ושיקום, ולהוציא אותו חזרה בצורה תקינה לחברה

גנ"מ אסף זגורי:  התפיסה שלנו מאוד ברורה, כשאסיר נכנס פלילי לבית הסוהר, אנחנו בונים לו תוכנית אישית של או טיפול או חינוך, יש לי בית ספר למטה, ממש כמו שאתם מכירים, בית ספר יסודי, 8 שנות לימוד, 10 שנות לימוד, 12 שנות לימוד, מגיעים לפה בבוקר יוצאים קרוב ל-70 אסירים, שהפעם הראשונה בחיים שלהם שהם ישבו בכיתה ולמדו זה פה בבית הסוהר

גנ"מ אסף זגורי:  בני 30 ובני 50-40, לא יודעים קרוא וכתוב

גנ"מ אסף זגורי:  יש לנו ארבע מורות, כל בוקר באות ומלמדות

גנ"מ אסף זגורי:  מה שאני מדבר זה גם על החינוך וגם על התעסוקה, אנשים לא עבדו בחיים שלהם, יודעים לקחת כסף קל, יודעים לקום בבוקר, לגנוב, לשדוד, לא יודעים סדר יום, לא מבינים מה זה לקום בבוקר, לשטוף פנים, לצאת  לעבודה, אז כאן אני מכריח אותם, אני מחייב אותם

גנ"מ אסף זגורי:  הם יכולים לבחור או בחינוך או בתעסוקה או בשיקום והם מחויבים לצאת בבוקר, השכמה, לעלות על מדים, מסדר בוקר, ספירת בוקר מתחילה ב-05:00 עד 06:00 מסיימים בשביל להוציא את האסירים החוצה, מסדר, עבודות, כל מי שיוצא לעבודות חינוך בשעה 07:30 עובר מסדר ונכנס לחינוך, 08:00 בבוקר מתחיל חינוך, תעסוקה, חינוך אמרתי - - - מדרשה, יש לי ארבע כיתות חינוך, סביבות 70 אסירים, יש לי מדרשה עם בין 20 ל-30 אסירים כל יום יוצאים למדרשה

משה סעדה: מה זה מדרשה? תורנית?     

גנ"מ אסף זגורי: מדרשה תורנית, אנחנו נרד, היא נמצאת למטה

גנ"מ אסף זגורי:  יש לי גם מדרשה בתוך האגפים, כל אגף יש בית כנסת בבית סוהר הזה יש קרוב ל-115 אסירים מסוכסכים בינם לבין עצמם, שזה אומר שאסיר מאגף 8 לא יכול להיפגש עם אסיר מאגף 6

גנ"מ אסף זגורי:  המשמעות היא שאם יש סכסוך אני לא יכול להוציא אותם למרכז תעסוקה אבל אני מאפשר את הטיפול בתוך האגף

גנ"מ אסף זגורי:  יש הרבה מאוד מורכבות כאן ובנוסף יש לי מרכז תעסוקה, קרוב ל-120 אסירים יוצאים למרכז תעסוקה

צביקה פוגל: אני חייב רגע קצת פלפל, מה זה נקרא מסוכסכים?     

גנ"מ אסף זגורי: מסוכסכים יכול להיות מבחוץ, יכול להיות נקמות דם של הבדואים, יכולות להיות משפחות עם נקמות דם לאורך שנים ואי-אפשר להפגיש ביניהן, יכול להיות שישבנו יחד בבית סוהר, אני ואתה, בבית סוהר כרמל, היה בינינו סכסוך או באותו תיק, אחד פתח על השני, נפתח סכסוך בינינו

גנ"מ אסף זגורי:  יש לי פה אסירים עם 400 סכסוכים ברמה הארצית עם דקירות וכו', זה נראה אולי פסטורלי וטוב אבל עוד מעט אני אראה לכם סרטון, בית הסוהר יכול להיות הכול שקט אבל בשנייה אחת מ-0 ל-100 כל בית הסוהר מתהפך – תקיפות סגל, אירועים קשים מאוד

צביקה פוגל: בגלל הסכסוכים?     

גנ"מ אסף זגורי: גם סכסוכים, גם תקיפות, גם הרבה מה שקורה בחוץ נכנס פנימה

גנ"מ אסף זגורי:  פתאום הראו עכשיו בלילה רוצחים אסיר משבט מסוים, ואנחנו יודעים שאסיר משבט אחר רצח אותם

גנ"מ אסף זגורי:  אם אנחנו פותחים את האגף בבוקר והם נמצאים באותו אגף – זה מלחמה

גנ"מ אסף זגורי:  יש נקמות דם של להתעסק פה עם הבדואים, שזה לא ייגמר לעולם

גנ"מ אסף זגורי:  וזה יכול להיפתח בלילה ובבוקר הם צריכים להיערך, הקמ"ן שלי אומר, "שמע, בלילה היה אירוע, לא לפתוח את האגף עד שנראה, נעביר"

גנ"מ אסף זגורי:  וזה קורה כל הזמן, מעבירים מבית סוהר לבית סוהר, מהדרום לצפון, הרבה מאוד תנועה עם המסוכסכים ויש מרכז תעסוקה כל בוקר יוצאים קרוב ל-120 אסירים

קריאה: מה אחוז ההצלחה של זה?     

גנ"מ אסף זגורי:  מודדים את הרצידיביזם, יש פה אחוז השב"ס הוא יחסית אחוז טוב, אבל זה נמדד אם זה עבירה ראשונה או לא, אבל ביחס לעולם אנחנו במצב טוב

גונדר יחזקאל מרקוביץ': מבחינת הנתונים חד-משמעית, מי שמועסק בבית סוהר בזמן המאסר שלו או בחינוך, הסיכויים שהוא יחזור למאסר נוסף קטנים

גונדר יחזקאל מרקוביץ':  זה חד-משמעית בלי להיכנס למספרים

גנ"מ אסף זגורי: ומי שבמדרשה הסיכוי קטן עוד יותר

גונדר יחזקאל מרקוביץ': נכון

גונדר יחזקאל מרקוביץ':  זו התוכנית הכי מוצלחת, השיקום הדתי, המדרשות, הכי מוצלחת מבין תוכניות השיקום

גנ"מ אסף זגורי: למפעל תעסוקה יש  - - - אסירים שיוצאים כל יום יש לי ארבעה מפעלים של סודה סטרים, המפעל הגדול מכניס פנימה, יש לי עובדים של סודה סטרים שמגיעים כל בוקר וממש מרכיבים את המכשיר של הסודה

גנ"מ אסף זגורי:  יש לי עוד מפעל של מתפרה של הצבא ובטח שבתקופה הזאת של המלחמה אנחנו תופרים שקי שינה, מדים, מכבסים, מקפלים, נכנסות משאיות, במלחמה פתחנו כמעט 24/7 עבור הצבא

גנ"מ אסף זגורי:  אסירים עבדו סביב השעון על מנת לספק גם שק"שים גם מדי ב', תופרים, מחליפים כפתורים, לא בלאי קשה

קריאה: יש עבודות חוץ?     

גנ"מ אסף זגורי: לבית סוהר הזה לא, אבל לבית סוהר המקביל, דקל, יש תוכנית שהם יוצאים החוצה

גונדר יחזקאל מרקוביץ': אנחנו עכשיו מתחילים להיכנס לשני פרויקטים משמעותיים

גונדר יחזקאל מרקוביץ':  אחד, חקלאות, בגלל סוגיית היעדר הידיים עובדות, והשני תחום הבנייה

גונדר יחזקאל מרקוביץ':  אלה תחומים שאנחנו רוצים להיכנס אליהם עם האסירים

אריאל קלנר: בנייה זה ממש מורכב כי זה צריך להיות מקצועי

גונדר יחזקאל מרקוביץ': נכון, ועדיין יש עבודות טכניות

גונדר יחזקאל מרקוביץ':  מישהו צריך לערבב את הטיח - - -     

גנ"מ אסף זגורי: אסירים שעובדים מרוויחים בתעסוקה אצלנו, ויכולים להגיע ל-1500 שקל בחודש, שזה הרבה מאוד לאסירים כאלה, שמוציאים מזה לפעמים כסף החוצה למשפחות

גונדר יחזקאל מרקוביץ': עובדים גם עם המרכז לגביית קנסות באופן צמוד, האסירים מתחילים להחזיר את הקנסות שלהם

אריאל קלנר: בגבייה בטח יש פה חבר'ה שהם מומחים

גונדר יחזקאל מרקוביץ': הם מגיעים לפה, הם בונים תוכנית לאסיר

גונדר יחזקאל מרקוביץ':  אחת הבעיות הגדולות של אסיר משוחרר זה שאם נותר לו קנס שהוא לא שילם זה מהר מאוד מחזיר אותו לפשע

גונדר יחזקאל מרקוביץ':  לכן אנחנו עושים איתם כאן תוכניות איך הם מחזירים את הקנסות

גונדר יחזקאל מרקוביץ':  זה חשוב מאוד

קריאה:   גם עם הוצאה לפועל?     

גונדר יחזקאל מרקוביץ': כן, כן

גונדר יחזקאל מרקוביץ':  זה נקרא "קשרי קהילה"

גנ"מ אסף זגורי: "קשרי קהילה" זו תוכנית חדשה של שב"ס עם מתקנים, הרי אסיר עושה פה הרבה מאוד תהליכים של שיקום ובסוף כשהוא יוצא החוצה לא תמיד יש מקום - - - והמשמעות שהוא יוצא החוצה לחלל ריק וחוזר מהר מאוד לשכונה ולפשע

גנ"מ אסף זגורי:  המטרה של המחלקה החדשה בשב"ס – "קשרי קהילה" – זה לתווך את החוץ פנימה, לייצר מפגשים של השיקום, התעסוקה, הטיפול בחוץ, ולהוציא אסיר, כמעט כל אסיר שיוצא מכאן גם אם לא קיבל שליש, אסיר שמקבל שליש מחויב בהליך טיפולי לאורך כל תקופת המאסר ואלה שלא מקבלים בעצם  - - - מדרוג אגפי כל אסיר שמגיע לכאן הוא לא ישר מגיע למחלקה הוא מגיע לאגף סגור-פתוח, שעה וחצי בבוקר ושעה וחצי בערב, והוא סך הכול מנהל את מרבית היום שלו בתא, ולאט-לאט אנחנו מאפשרים לו התקדם בצורה תקינה, אם אין בעיות משמעת, לא התנהגות, לא סכסוכים, אנחנו מוציאים אותו לאגף פתוח, שזה אומר שרוב היום הוא פתוח, הוא נמצא בחוץ עם האסירים, יוצא לתעסוקה, יוצא לחינוך, וסדר היום שלו שונה מהאגף הסגור

גנ"מ אסף זגורי:  יש לי שתי מחלקות טיפוליות, אחת בנושא של התמכרות, יש לי 40 אסירים שהם מומחי התוכן, נמצאת איתנו קצינת האסירים, יש לי מחלקה של פרוקסי, שמטפלים בהתמכרות שלו, זה יכול להיות סמים, אלכוהול, הימורים, ויש מחלקה נוספת שזה מחלקת אלימות, של עוד 40 אסירים

גנ"מ אסף זגורי:  אלה שני נושאים שגם שבס וגם בכלל, מתעסקים הרבה מאוד כי אסיר שלא מפסיק עם ההתמכרות של סמים, של אלכוהול, מהר מאוד הוא יחזור לפשע וכמובן אלימות אנחנו רואים הרבה אסירים אלימים בתקופה הזאת, אלימות קיצונית קשה, גם כלפי סגל, גם בחוץ כלפי אנשי חוק

גנ"מ אסף זגורי:  יש הרבה אנשי סגל מאוימים, בטח מפקדים, אני הייתי מאוים קרוב לשנה, ממ"ז מאוים

צביקה פוגל: מאוים על ידי פליליים?     

גנ"מ אסף זגורי: ארגון פשיעה

גנ"מ אסף זגורי:  שמגיע מהר מאוד לבית שלך הגיעו לבית שלי לילדה שלי, מהר מאוד

משה סעדה: איזה ארגון?     

גנ"מ אסף זגורי: זה מהדרום, זגורי, אני גם זגורי, אז הגיעו גם אליי, זגורי והשותפים שלו וכשאני עזבתי את בית סוהר אשל הגיע מפקד אשל והעברתי לו תפקיד יחד עם האיום ומהר מאוד הגיעו אליו לחסל אותו עם רימון רסס, עם נשק

גנ"מ אסף זגורי:  הגיעו לבית שלו, זרקו רימון רסס לתוך הבית שלו מטווח אפס, אבל הרימון התפוצץ לאותו מחסל ביד, הוא נהרג במקום ותפסו לאחר מכן את השני

גנ"מ אסף זגורי:  תחשבו שהוא קיבל מאסר עולם, הוא קיבל בקושי חמש שנים, וראש הארגון לא קיבל שום דבר, כולם ברור להם הסוף, הסגל מאוד חשוף בטח לראשי ארגונים

משה סעדה: רק לסבר את האוזן בן אדם שזרק לבנה על שופט לפני שלוש שנים ורימון רסס

גנ"מ אסף זגורי: רימון רסס במטרה להרוג אותו

קריאה: הוא פגע?     

קריאה: פגע לה בראש

קריאה: לא הוא לא פצע אותה, לא כלום לא היה

קריאה:  אין לי בעיה שיקבלו שלוש שנים זה ראוי בעיניי מי שזורק לבנה על סמל שלטון אבל רימון על איש משטרה זה צריך להיות מה שכתוב בחוק וזה ייקוב הדין וזה ניסיון לרצח

גונדר יחזקאל מרקוביץ': הייתה לי פה סוהרת, אסף אולי ידבר עליה מילה, שאסיר הצליח להיכנס לתוך נקודת הסיפון נעל אותה בפנים חנק אותה על הרצפה עד היא כבר יצאה לה הנשמה כמעט רצח אותה

גונדר יחזקאל מרקוביץ':  היו לי שיחות קשות עם הפרקליטות

גונדר יחזקאל מרקוביץ':  בסוף הוגש תיק על תקיפת עובד ציבור

גונדר יחזקאל מרקוביץ':  מה שאתה שומע

גונדר יחזקאל מרקוביץ':  הכנסתי את האסיר הזה להפרדה והתחייבתי שהוא לא יוצא מהפרדה

גונדר יחזקאל מרקוביץ':  שופט הורה לי להוציא אותו

גונדר יחזקאל מרקוביץ':  וזה נבלה, זה העבירה שלו, הוא עבריין מין שהיה נכנס לבתים של נשים וחונק אותן

גונדר יחזקאל מרקוביץ':  זה התיק שלו

גונדר יחזקאל מרקוביץ':  ושאל אותי לאורך כל היום ח"כ פוגל ובצדק, איך אנחנו מביאים אנשים

גונדר יחזקאל מרקוביץ':  אחד הדברים המשמעותיים הוא שמערכת החוק תגן עליהם ואין מצב שבו תוקפים אותם בזמן העבודה והולכים על איזה תיק מינורי - - - אותו דבר עם הסוהרת ברמון שנדקרה

קריאה: מחבלת דקרה אותה בסוף כתב אישום של גם כן ניסינו ניסיון לרצח ביטחוני וזה ירד

גנ"מ אסף זגורי: יש הרבה מאוד סיכון בעבודה הזו גם לסוהרים וגם למפקדים, אני מאשר בסוף כל בקשה של אסיר, בטח של ראש ארגון פשיעה, כשזה מגיע אליי, מהדברים הקטנים כמו ביקור, דרך התייחדות, דרך טיפולי פוריות, וזה יכול להיגמר, האיומים שלי הכול התחיל מתה טיבטי, תה משלשל, היינו מוכרים אותו בקנטינה והפסקנו וזה מאוד הפריע לראש ארגון הפשיעה

גנ"מ אסף זגורי:  יש הרבה מעבר לזה אבל זה התחיל כאן

גנ"מ אסף זגורי:  הם רוצים לקבל הכול ושב"ס מאוד למרות שזה נשמע שנותנים אני אומר לכם באופן מובהק, רוב המפקדים  מאוימים או היו מאיומים זה כי אנחנו לא מאפשרים וכי אנחנו עומדים על העקרונות וזה לא תמיד לפעמים זה מגיע לבית המשפט ועתירות אסיר

גונדר יחזקאל מרקוביץ': מקס, השופט מנחה אותי לקחת עצור לירוחם כדי שיוציא את הכלב שלו לטיול בהנחיית שופט, אביא לך את ההחלטה

משה סעדה: מי השופט? תשלח לי

גונדר יחזקאל מרקוביץ': לא זוכר את השם שלו, זה בדרום זה מקרה מן המפורסמים

משה סעדה: תשלח לי את זה

גונדר יחזקאל מרקוביץ': או שאני אלווה אותו לכספומט להוציא כסף

משה סעדה: אולי הוא צריך ערובה?     

גונדר יחזקאל מרקוביץ': לא בשביל ערובה, בשביל לשלם לבייביסיטר

גנ"מ אסף זגורי: יש הרבה מאוד החלטות שיפוטיות שאנחנו כשב"ס מנסים להתמודד איתן, יושבים פה יועמ"שים, כל מיני החלטות

גונדר יחזקאל מרקוביץ': אוהד, אני טועה?     

אוהד: אמת שאת המקרה של הכלב אני פחות מכיר

גונדר יחזקאל מרקוביץ': אני מכיר

יוסי מימון: חזי, שאלה, אתם ארגון מאוד מורכב, גם ביטחוני וגם פלילי

יוסי מימון:  למה אתם לא עובדים כמו כל ארגוני הביטחון בלי זיהוי שמי?     

גונדר יחזקאל מרקוביץ': אנחנו עובדים על זה עכשיו

יוסי מימון: אז בוא נזיז עם החלטה, שיהיה תג ושיהיה לכל אחד כינוי - - -     

גנ"מ אסף זגורי: אני אעשה את זה בקצרה

גנ"מ אסף זגורי:  יש מעטפת מאוד רחב לפי דרגות האיום

גנ"מ אסף זגורי:  מפקד אשל זה שזרקו לו את הרימון, יש לו שני מאבטחים צמודים, אבטחה בבית, מצלמות

גונדר יחזקאל מרקוביץ': זה לא חיים, לא משנה מה תשימו לו, זה לא חיים, זה אובדן חיים

גנ"מ אסף זגורי: אז קצת מודיעין – בית סוהר זה משהו שהוא חי, יש הרבה מאוד עבריינים, תנועות, הרבה מאוד מודיעין, גם מדויק, גם פנים-שב"ס, גם פו"ם-שב"ס

גנ"מ אסף זגורי:  העבריינים פה לעיתים מנהלים את הקשר בחוץ או כאלה שבפנים וניהלו ואנחנו שומעים כל מיני דברים

גנ"מ אסף זגורי:       יש פה מודיעין יחסית חזק, אנחנו צריכים לייצר מודיעין, גם פנים-שב"ס וגם חוץ-שב"ס למשטרה, החל מתפיסה מאוד גדולה של 44 ליטר סם בנתב"ג על פי מידע שלנו מדויק, הגיע מחו"ל

קריאה: מידע שנוצר בתוך הכלא?     

גנ"מ אסף זגורי: כן

גונדר יחזקאל מרקוביץ': סם אונס

גנ"מ אסף זגורי: סם אונס, 44 ליטר, זו אחת התפיסות הגדולות שהיו לנו

גנ"מ אסף זגורי:  מנסים בכל דרך להביא או להכניס סמים לבית הסוהר

גנ"מ אסף זגורי:  מה שעולה בחוץ קוביית חשיש, עולה סכום מסוים, פה פי 20 ופי 30 ולעיתים יותר, תלוי ביום ואיך נכנס

גנ"מ אסף זגורי:       הפעלת סוכן סוהר – זה משהו ששב"ס מתעסק איתו כל הזמן, עם נושא טוהר המידות והקשר בין האסיר לסוהר אנחנו עושים הרבה מאו פעולות בשביל למנוע את הדבר הזה

גנ"מ אסף זגורי:  חלק מהפעולות זה להפעיל סוכנים

גנ"מ אסף זגורי:  ניגש אסיר לסוכן ומבקש ממנו, 'תכניס לי מבחוץ שעון'

גנ"מ אסף זגורי:  הוא אומר לו, 'בוא נדבר על זה', מדווח לחמ"ן, התחלנו לגלגל פה פעילות של סוכן

גנ"מ אסף זגורי:  אם יש יחידת סוכנים בשב"ס, ובאמת הצלחנו בסוף שניים הגיעו עם הרבה מאוד סמים לתת לסוהר עם כסף ונתפסו על חם

צביקה פוגל: והשאלה הפחות נעימה כמה סוהרים כן נענו למקרה כזה?     

גנ"מ אסף זגורי: ממה שאנחנו יודעים יש, ודאי

גונדר יחזקאל מרקוביץ': אבל אני רגע רוצה לחבר את השאלה שלך לנושא הקודם

גונדר יחזקאל מרקוביץ':  בסוף כשאסיר, לקחנו את יניב זגורי כדוגמה אבל אפשר לקחת את קוטייר ואפשר את עמרני

גונדר יחזקאל מרקוביץ':  אם אין סגל שם מאוד חזק באופי שלו, קח את ארגון אבו-לטיף, בסוף הוא מציע לך הצעה שאי אפשר לסרב לה

גונדר יחזקאל מרקוביץ':  אני אומר את זה בכאב לב

גונדר יחזקאל מרקוביץ':  כי אם המערכת לא מסוגלת לתמוך את הדבר הזה בצורה טובה, אני ביקשתי שהסוהרים יעבדו שם ללא תג שמי

גונדר יחזקאל מרקוביץ':  הגענו למצב ששמנו הצעה להקים אגף טקטי, האסיר בכלל לא רואה את הזהות של הסוהר, עובדים עם רעלה, הגענו למצב כזה

משה סעדה: רק באבו-לטיף?     

גונדר יחזקאל מרקוביץ': כן

גונדר יחזקאל מרקוביץ':  כן

גונדר יחזקאל מרקוביץ':  בסוף אחד כמו אבו-לטיף ששולט בכל הצפון – יש פה בעיה והסוהרים נופלים

גונדר יחזקאל מרקוביץ':  סוהר נופל במשהו קטן סתם דוגמה תעביר לי מתא לתא טרנזיסטור, נראה משהו לגיטימי אבל אחר כך זהו, הוא מחזיק אותו כבר במקום רגיש וזה הולך למקומות אחרים

משה סעדה: הוא יכול להיות מאוים במיוחד אם הסוהר ממגזר מסוים כזה או אחר, זה אירוע לא פשוט, יש לו משפחה ילדים, צריך להציל אותו מאסירים כאלה, ההפחדה והשליטה,     

גונדר יחזקאל מרקוביץ': לכן עם כל הצער שבדבר, עם ארגוני הפשיעה צריכים לעבור לשיטה כמו ביטחוניים בהרבה מאוד מובנים וזה הדבר היחיד שיכול לסייע בדבר הזה כי זה אירוע

גנ"מ אסף זגורי: קצת על הצפיפות ומה שקורה במתקני הכליאה בתקופה האחרונה

גנ"מ אסף זגורי:       בשנת 2023 אם נסכם אותה קרוב ל-1,900 אסירים נכנסו ויצאו מבית הסוהר באופן קבוע

גנ"מ אסף זגורי:  יש לי קרוב ל-55 מיטות מעל התקן

גנ"מ אסף זגורי:  יש לזה הרבה מאוד משמעויות, גם אני מלא וכשבית סוהר מלא, אין לי יכולת לספוג ברמת מפקד בית הסוהר להעביר ממקום למקום לנהל את המדרוג האגפי

גנ"מ אסף זגורי:  יש הרבה מאוד לחץ בתוך האגפים

גנ"מ אסף זגורי:  יש אותו מספר טלפונים ציבוריים ויותר אסירים שצריכים לדבר, הרבה מריבות על קנטינה, על כוחות בתוך האגף, מייצר הרבה מאוד אירועים

גונדר יחזקאל מרקוביץ': אדגיש בנקודה הזו, זה חשוב לומר ולהבין, הצפיפות שווה אירועים זו משוואה מאוד ברורה ככל שלא ניתן מענה לצפיפות לאורך זמן יש יותר אירועי אלימות יש קטטות ובסוף מי שסובל את הכול זה הסגל

גונדר יחזקאל מרקוביץ':  זה הסיפור

גונדר יחזקאל מרקוביץ':  חוץ מזה שצריך לשים באותו תא אחד שמתפלל בכיוון הזה ואחד שמתפלל בכיוון השני זה יוצר - - -     

משה סעדה: אתם לא עושים הפרדה?     

גונדר יחזקאל מרקוביץ': אין הפרדה, אין יכולת להפריד כבר, אם בעבר עוד איכשהו הייתה לי יכולת לשים - - -     

משה סעדה: לא, אם יש מתיחות למשל?     

גונדר יחזקאל מרקוביץ': יש לי מתיחויות בין יהודים לבני מיעוטים, יש לי מתיחויות בין בני מיעוטים לבין עצמם, בין מזרח-ירושלמים לבדואים, והצפיפות רק מקשה על הדבר הזה, כי אין לך משחק ושום גמישות לכלום

גנ"מ אסף זגורי: אנחנו גם לא עומדים בהחלטת בג"ץ ואנחנו עוד מצפיפים וירדנו כבר מארבע וחצי מטר

גנ"מ אסף זגורי:  סרטון קצר על האירועים האחרונים

צביקה פוגל: רק שנייה אם אפשר לפני הסרטון, יש לי שאלה שמטרידה אותי

צביקה פוגל:  אתם עושים עבודה מדהימה אני אומר את זה עוד לפני הסיכום, באמת ראויה להערכה, אתם עושים את כל מה שלא כיף לעשות במדינה כדי שאנחנו נוכל לחיות חיים נורמליים

צביקה פוגל:  ברור לי לחלוטין

צביקה פוגל:  מישהו מטפל בכם? מישהו עוזר לכם בלעשות את זה? מישהו נמצא לידכם כדי לסייע לכם?     

גנ"מ אסף זגורי: יש, בכל בית סוהר יש קצין רווחה, יש מעטפת רווחה, יש במחוז קצינת חוסן, כמו קב"ן, יש גם ברמה הארצית מחלקת חוסן שאמורה לתת מענה

גנ"מ אסף זגורי:  זה לא מספיק, זה אף פעם לא מספיק, לטעמי אנחנו צריכים עוד להשתפר יש פה הרבה מאוד יחידות שנחשפות לאירועים קשים ואנחנו צריכים לתת גם להם מענה כל אירוע ספציפי של תקיפה של איום, יש מעטפת שלמה שמלווה את הסוהר

גנ"מ אסף זגורי:  אם צריך טיפולים בחוץ או כל התערבות כזו או אחרת – עושים את זה על בסיס קבוע, שיחת מפקדים על האירוע הזה, בסוף קב"ן תומך אבל המפקדים, - - -         

קריאה: סליחה שאני קוטע אותך, מ-7 באוקטובר אתם מרגישים עלייה ב- - -      

גנ"מ אסף זגורי: מ-7 באוקטובר, זה התחיל בזה שהיה הרבה מאוד שקט, מ-7 באוקטובר היה שקט בבתי הסוהר הפליליים, הם לא הבינו עוד מה קורה

גנ"מ אסף זגורי:  הבדואים ישבו בשקט, המזרח-ירושלמים ישבו בשקט, השטחים ישבו בשקט

גנ"מ אסף זגורי:  וכל אחד בדק את גבולות הגזרה שלו עם עצמו

גנ"מ אסף זגורי:  תוך כדי היו מדי פעם צעקות 'אללהֻ אכבר היו פה הרבה מטחים כל אחד כזה טופל, הממס קיצוני ואני טיפה פחות ממנו בדברים האלה אבל כל אחד כזה שרק צועק אללהֻ אכבר מטופל משמעתית עם תיק פלילי - - -     

משה סעדה: אני רוצה לשאול מהצד השני, האסירים היהודים שהאירוע בדרום ודאי לא פסח על המשפחות שלהם

גנ"מ אסף זגורי: לא פסח, היו לי פה אסירים שנהרגו להם, היינו פה, הגענו ב-7 בחודש, כל בית הסוהר הגיע לפה ואסיר קיבל שאח שלו נרצח, אימא שלו התקשרה למשלט

גנ"מ אסף זגורי:  היינו במקרה זה גם אירוע שצריך לטפל באסיר יש לנו פה הרבה מאוד אסירים – גם בדואים – שנחטפו להם בני משפחה שנרצחו להם בני משפחה, ויש פה יהודים שנחטפו ונרצחו ואנחנו מלווים

גנ"מ אסף זגורי:  יש לנו מחלקה שלמה של עובדים סוציאליים אצלי שנותנת מעטפת גם לאסירים, הרבה רצו לצאת למילואים יש לי פה כאלה

גונדר יחזקאל מרקוביץ': יש יותר מ-40 סוהרים במחוז הדרומי שהבית שלהם נפגע פיזית, מאות מפונים ותושבי עוטף וגם האוכלוסייה פה כל האירוע הזה

משה סעדה: לא סתם שאלתי את השאלה כי בסופו של דבר מצד אחד יש לחץ אדיר עליכם, לא בטוח שכל אחד יכול לעמוד בו כמו שצריך, ומצד שני הפיתוי שלפעמים יכולים לעמוד מולו – מישהו צריך לעזור לאנשים להתמודד עם הדבר הזה

גנ"מ אסף זגורי: יש מפקדים בעיקר בשב"ס, יש מעטפת כמו שאמרתי

משה סעדה: המפקדים? אתם מרגישים צורך לעשות את זה? כלומר אתם כמפקדים?     

גנ"מ אסף זגורי: אנחנו מתערבים גם הרבה במניעה אבל לאחר מכן אם צריך טיפול אנחנו מקבלים גם טיפול אבל אנחנו מנסים הרבה לפני שנכנסים לאירוע ויש הרבה מאוד הכנות לתפקיד, סוהר לא נכנס לאגף ומתחיל בתפקיד

גנ"מ אסף זגורי:  יש פה תהליך מאוד ארוך של הכשרה, של 'צל', אחרי זה הוא יוצא לקורס, חוזר לפה, יש סוהר שצמוד אליו מספר חודשים ורק אז הוא מתחיל לתפקד ברמה

גנ"מ אסף זגורי:  לומדים הרבה ותוך כדי מתקנים טעויות

גנ"מ אסף זגורי:  בסוף אין תחליף למפקדים, גם בכירים וגם זוטרים וגם מעטפת

קריאה: משפט אחד על התחום הזה

קריאה:      בשנים האחרונות עבדנו על פיתוח והעצמה של החוסן אבל בחשיבה הארגונית, בעבר כשסוהר היה מדווח על מצוקה מסוימת היו פונים אליו

קריאה:  המגמה הייתה לא רק לחכות לסוהר שיפנה אלא גם לפנות אליו

קריאה:  היום אנחנו עדיין לא שם

קריאה:  הוא דיבר על הרווחה, דיבר על המחוז, אנחנו עדיין לא בהיקף שיש לנו את היכולת גם להגיע לכל מקום ולכל נקודה

קריאה:  נכון שלמקפד יש את הצורך להוביל ולעשות את העבודה הזאת, מפקד משמרת, אבל מפקד משמרת שעובד 24 שעות ללא מנוחה צריך גם לחשוב על הדברים האלה

צביקה פוגל: במסלול ההכשרה יש את החלקים האלה, למי שבא להיות סוהר ומי שבא להיות מפקד ומי שבא להיות קצין?     

גנ"מ אסף זגורי: ברור שחלק מתוכנית ההדרכה וההכשרה זה התהליך של ההתמודדות עם החוסן

גנ"מ אסף זגורי:  עכשיו העברתי קורס מפקדי בתי סוהר הייתי סגן - - - מפקדי בתי סוהר, גם למפקדי בתי סוהר עתידיים יש פרק שלם בהתמודדות גם נפשית גם סדנת חוץ שתדע להתמודד עם הלחצים, עם המורכבות, עם הפניות, עם ההחלטות, עם העמידה, זה משהו כמו צוער פעיל, זה כמו, אין לנו אפילו יום כיפור, זה 24/7, זה כמו עיר שכל הזמן זזה

גונדר יחזקאל מרקוביץ': בסוף מפקד בית סוהר הוא באמת סוג של מפקד עיר קטנה

גונדר יחזקאל מרקוביץ':  יש לו מערכת חינוך, יש לו מערכת הסעדה, האכלה, הוא דואג לתעסוקה, הוא דואג לסגל, זה בהחלט אירוע מאוד מורכב, זה המודל

גנ"מ אסף זגורי: אמרתי על הסרטון, אני רוצה שתראו בקצרה אירועים מהתקופה האחרונה שקורים

גנ"מ אסף זגורי:  שימו לב זה הכול רגוע ופשוט התהפך בשנייה

גנ"מ אסף זגורי:      (הקרנת סרטון)     

גנ"מ אסף זגורי: זה האגף, כמו שאתם רואים מתכוננים להפרות סדר

גנ"מ אסף זגורי:  כמו בשטחים, רעלות, שמן

קריאה: ויש שני סוהרים על הדבר הזה

גנ"מ אסף זגורי: שני סוהרים במקסימום

גנ"מ אסף זגורי:       שני סוהרים

גנ"מ אסף זגורי:  זה ארגון לביא עכשיו היה - - - בטח שלפני ה-7 באוקטובר

גנ"מ אסף זגורי:  זה הצצה על המבנה החדש, זו פעם ראשונה שאני רואה את זה, ככה בונים בית סוהר ב-60 שניות

גנ"מ אסף זגורי:  - - - נלך לראות ונחזור לסיכום

גנ"מ אסף זגורי:  מי שיחזור, יחזור

גנ"מ אסף זגורי:  לא חובה

גנ"מ אסף זגורי:      (כלא אלה – ישיבת סיכום)     

צביקה פוגל: העברנו יום שלם באדיבותם של מחוז דרום, בביקור מתוך כוונה לראות גם את תנאי הכליאה, גם את המשמעויות השונות של מה שאנחנו מאשרים אצלנו בוועדה, מה שנקרא תנאי - - - כליאתית, איך זה נקרא? מצב חירום כליאתי, והיה חשוב לעשות את הביקור הזה ולראות מה האופק ומה האפשרויות

צביקה פוגל:       קודם כל תודה על הפתיחות ועל הנכונות ללוות אותנו ולהראות לנו את הדברים האלה בצורה הפתוחה ביותר, לפחות ככה אני ראיתי את זה, אני לא הייתי מוכן לוותר על שיחת הסיכום כי יש לה משמעות גם עבור מי שרוצה לומר פה דברים, וגם כדי לומר לכם את הדברים מנקודת מבטינו

צביקה פוגל:  אז בבקשה אין פה סדר דוברים כל מי שרוצה לומר משהו מוזמן בבקשה רק שיגיד את שמו קודם

ירון: ירון, ראש תחום טכנולוגיה במשרד

ירון:  הנושא של הבדואים, בעיה מאוד קשה

גונדר יחזקאל מרקוביץ': אתה מדבר על הפזורה, מסביב פה?     

ירון: אלה שממש צמודים לגדר פה, היכולת - - - היכולת לחפור מנהרה, הבעיה פה היא לא שיחפרו החוצה, אלא הקלות של לחפור פנימה מי שבחוץ מתוך - - - יש לו את כל הכלים שהוא רוצה, יש לו חשמל יש לו - - -     

גונדר יחזקאל מרקוביץ': יש לו ניסיון

ירון: וניסיון גם, ולכן האיום מבחוץ פה עם הבדואים זה משהו שצריך לטפל בו

ירון:  נשמח שתעזור

צביקה פוגל: בהחלט

צביקה פוגל:  אני לא רושם כי רשמתי את זה כבר

צביקה פוגל:  מה שנקרא שאלה טובה

צביקה פוגל:  כן עוד

אהרון לוי: אהרון לוי, נציג קמצ"ר בצה"ל

אהרון לוי:  אני רוצה להודות לך חזי ולכם על הביקור, חשוב לי להגיד בפורום זה ששב"ס עושה עבודה מורכבת מאתגרת וראויה לכל הערכה

אהרון לוי:       מעבר לדברים שהעליתם היו חסרים לי קצת פתרונות, אגע בזה בהמשך, יש בעיות בואו נמצא להן פתרונות

אהרון לוי:  אחרי ה-7 באוקטובר המדינה במציאות אחרת, אני מקבל את מה שחזי אמר, אנחנו אותם מדים, אותה משימה וכל אחד צריך להתיישב מתחת לאלונקה ולדחוף לתחום שאליו הוא התכוון, הכין את עצמו וכו'

אהרון לוי:  כשאני מסתכל ביחס למקומות אחרים בשב"ס באמת חסרה העתודה, שהוא יכול היום במעין צו 8 להגיד 'אני רוצה לשים 300, 500, 700 איש', אני רואה בזה חלק מהפתרון

אהרון לוי:  יש יוצאי שב"ס ואחרים, שיודעים בשריקה להתייצב והם יכולים להיות לעת חירום

אהרון לוי:       הגשם יורד על כולם ולצערי גם הצבא היום מתמודד עם מאות ואלפי שבויים ועצירים ביטחוניים בתחום שהוא לא שלו

אהרון לוי:  לגבי הצבא אני רוצה להבהיר לוועדה את הנקודות הבאות

אהרון לוי:  אחת, אנחנו מבינים את המצוקה אבל היום המצוקה בצד של הצבא היא מאוד קשה, כי לנו אין שם מתקנים, מה שאנחנו רואים פה זה רמה בין-לאומית, אנחנו יכולים רק לחלום על זה, שם זה גדרות ומטפלים בזה אנשים לא מוכשרים, אם זה אנשי מילואים, לוחמים שלא נמצאים בלחימה, כי הם מתעסקים עם העצירים הביטחוניים וצריך לעשות מאמץ חריג להעביר את כל מה שישנו כרגע בצה"ל לשחרר מאותם עצירים - - - אותם

אהרון לוי:  אפשר לסייע בכוח אדם, להעתיק את כוח האדם, נתתי רעיון כמו אנשי מילואים בצו 8, לשים חבר'ה צעירים כמו שח"ם, להעביר אותם הכשרה קצרה, באמת אין לנו בעיה להקים מבנים ועניינים טכניים, בזה המדינה, הצבא והמשרדים הממשלתיים יודעים להקים ממש מהיום למחר, אבל כוח האדם הוא העיסוק העיקרי

אהרון לוי:       אני מזכיר שהתנאים היום מאוד-מאוד קשים, יש ממש סכנה בטיחותית, הם דיברו על בריחה אז אני מדבר על אירוע רב-לאומי, אם זה חטיפה, שומרים עליהם חיילות וחיילים, הם לא מיומנים, אין להם שם, זה כולם לוחמים מהנוח'בה שנמצאים ממש וכל מי שמטפל בהם אין להם אפילו אלפא איך לטפל בהם

אהרון לוי:  אתה נכנס לאירוע אתה לא יודע איך תצא, ואני לא מדבר על חטיפה או בריחה או חלילה כאלה

אהרון לוי:       אני רואה בזה סכנה אמיתית ודיברתי על זה גם עם חזי, אבקש לעשות חשיבה מהירה כדי למצוא פתרונות בטווח המיידי

אהרון לוי:  נצטרך פתרונות גם לטווח הבינוני והארוך, אבל קודם בטווח המיידי, פתרון מקומי, אחרי זה פתרונות ארוכי טווח

אהרון לוי:  תודה רבה

צביקה פוגל: תודה רבה לך

צביקה פוגל:  בבקשה יוסי

יוסי:   זה ארגון שסובל מיחסי ציבור גרועים ביותר, ארגון מדהים

יוסי:  אני מכיר אותו מ-2007 ואני כל פעם נדהם מחדש מהיכולות של הארגון הזה וממה הוא מסוגל לעשות

יוסי:  צריך לתת לארגון להביא את הפתרונות בעצמו

יוסי:  אני חשבתי שאני חכם מספיק וכל הזמן טפטפתי התקלות, וישבתי בשיחה של 10 דקות עם חזי והוא אמר לי שהוא יכול למצוא עוד 1,000 מקומות אצלי בקציעות ועוד 1,000 מקומות סגירת חללים זה כבר 2,000 מקומות ועוד כ-4,000 מקומות בשנתיים, המקומות מבתי הכלא החדשים שבונים זה כבר 4,000 מקומות

יוסי:  צריכים לשאול את הכלה מה היא צריכה

יוסי:  אנחנו יותר מידי חכמים, אם זה רמ"י, שרוצה לעשות טרנספורמציה בברקוד ולהרוויח כסף, האוצר שרוצה לחסוך בכסף, בסופו של דבר צריך למצוא פתרונות כליאה, והיותר טובים יגיעו משב"ס

יוסי:       הפתרון של כליאה מיידית, 2,000 מקומות, שאפשר לסגור מיידית בחללים ואולי להביא את הכספות לקציעות ועוד הפינוי הזה של עוד יותר מ-2,000 מקומות כליאה בשנתיים הקרובות, ואז לחשוב איך אנחנו מקימים ועדה מיוחדת לכליאה

יוסי:  כמו שיש ועדה מיוחדת לבדואים בדרום וועדה מיוחדת לצה"ל, שתהיה ועדה מיוחדת לכליאה, שתיתן פתרונות תכנון בשנה ולא בחמש עד שבע שנים

יוסי:       לעניין המילואים נקיים דיון ביום שני הקרוב במל"ל ואנסה לדחוף שיקצו לפחות 1,000 ימ"מים לשב"ס, אותם חיילים שהיו אצלם סוהרים והם השתחררו, שהם לא עושים מילואים בשום מקום, מרוויחי כליאה וכאלו

יוסי:  אם נפתור את מצוקת כוח האדם בצורה הזו ואת מצוקת המקום בצורה שחזי הציע לי והיא חכמה ביותר – את הפתרון ל-5,000-4,000 ששב"ס מעריך ל-2024, כשאנחנו לא מדברים על שחרורים – נוכל להתמודד ולחשוב על העתיד

צביקה פוגל: תודה

צביקה פוגל:  עוד מישהו?     

חכים: אני חכים, מתכנון

חכים:  אני רוצה להמשיך מהיכולת שלנו לקלוט - - - נכון להיום שבס חייב להסתדר ברגע שאסיר נכנס לבית סוהר אני לא יכול לשים אותו על השער ולהגיד אין לי מקום בשבילך יאללה לך מפה אני חייב לטפל בו

חכים:  לטפל בו זה דורש ממני הרבה מאמץ ןמשאבים וזה בא עח הסוהרים ובשנים האחרונות אחד הדברים שקרו לנו הבריחה משבס זה הלחץ שלהם בתוםך האגפים ובתי הסוהר עשינו מהלך אדיר לגייס אנשים אבל אין ספק שאנחנו עדיין לא הגוף הראשון באץ שכולם רוצים הלתגייס אליו אנחנו עוד לא שם אנחנו רוצים להיות הראשונים שכולם ירצו לבוא אליהם

חכים:  אבל יש לנו עדיין פערים, פעם היינו בלוחמים של 5 ומעלה היום אנחנו מתפשרים על פחות כדי לעמוד בזה שאנשים ירצו לבוא אלינו והתדמית מאוד עוזרת לנו לעלות את הסוגיה הזו וגם לא רק תדמית אלא את המשאבים כך שנוכל לומר למי שבא שהוא בא לעבוד רגיל, לא קשה מדי, רגיל כפי שצריך לעבוד ולא עבודה קשה מדי שהיא מה שיצרה את הבריחה משבס בשנה הראשונה

חכים:  תודה רבה

צביקה פוגל: תודה רבה

צביקה פוגל:  עוד?     

נעמה פויכטינגר: נעמה פויכטינגר ממשרד המשפטים

נעמה פויכטינגר:  חוץ מתודות לשירות בתי הסוהר, רצינו להודות גם לוועדה שיזמה את הדיון הזה ואת ההזמנה להצטרף, את הביקורים במתקנים, ששווים כמה וכמה דיונים בחדר סגור בירושלים

נעמה פויכטינגר:       דיברנו ואנחנו מדברים בישיבות על הצורך בהיערכות משמעותית - - - מעבר לדברים שנאמרו אבל ברור וגם עלה במשך היום שבעוד שאנחנו, כמדינה, בראש של מצב חירום, מאוד ברור שהאתגר של שב"ס יישאר איתנו לעוד הרבה מאוד זמן וגם הפתרון צריך לקחת את זה בחשבון

נעמה פויכטינגר:  תודה רבה

צביקה פוגל: תודה

צביקה פוגל:  שם

אביב ישראלי: אביב ישראלי המשרד לביטחון לאומי

אביב ישראלי:       דיברו פה ביחס למצוקה שהיום שב"ס מתמודד איתה וגם לטווח הארוך

אביב ישראלי:  אלה דברים שצריך להביא בחשבון והעלינו את זה גם במסגרת הוועדה בשבוע שעבר, צוות יישום וארגון לאומי ברשות המנכ"ל שלנו בהשתתפות כלל גורמי הביטחון הרלוונטיים, משרדי הממשלה, משרד האוצר, משרד המשפטים ונציגי צה"ל ושב"ס, שבאמת גם שמנו על השולחן בראש ובראשונה את התכנון הארוך-טווח

אביב ישראלי:  מצד הבינוי שכבר קיים היום מכוח החלטת הממשלה - - - אבל גם מתוך ההבנה שהאסירים שנקלטו בתקופה הזאת יישארו פה

אביב ישראלי:       זה דבר שצריך לקחת בחשבון בראייה ארוכת-טווח וגם לא פחות חשוב, אולי אף יותר, הנושא של מה אנחנו עושים מחר בבוקר עם הלקחים של הכלואים וההתמודדות של שב"ס היום עם העלייה המשמעותית הזו

אביב ישראלי:  אמרתי זאת גם בתחילת היום – אנחנו מתקרבים לרף ששב"ס הציב כאיזשהו קו אדום והביקור הזה ממחיש עד כמה ההתמודדות של שב"ס לא פשוטה ועד כמה לפתרונות החירום האלה ולמתיחת הנהלים יש משמעות גם לכוח אדם וגם להתנהלות בתוך מתקני הכליאה

אביב ישראלי:       צריך לקחת זאת בחשבון והקבינט צריך להידרש לזה ולראות מה עושים מחר בבוקר

צביקה פוגל: 	כמה זה נכון

צביקה פוגל:  תודה

צביקה פוגל:  עוד מישהו?     

גנ"מ אסף זגורי: אשתדל לעשות את זה קצר

גנ"מ אסף זגורי:  קודם כל תודה שהבאת לפה את הוועדה

גנ"מ אסף זגורי:  יום שלם מבחינתנו זה לא מובן מאליו וחשוב מאוד ומעודד ונותן לנו הרבה מאוד אוויר להמשיך הלאה במשימות החשובות שלנו

גנ"מ אסף זגורי:       הדגשנו במהלך הביקור את סוגית החזקת הביטחוניים, בדגש על הלב"חים וכו'

גנ"מ אסף זגורי:  בעיניי זו משימה לאומית לא פחות חשובה מכל משימה אחרת וכך צריך להתייחס אליה

גנ"מ אסף זגורי:  אסור בשום שלב שזו תהפוך להיות בעיה של שב"ס, שיתמודד איתה עם עצמו וימצא לה פתרונות

גנ"מ אסף זגורי:  לפחות עד עכשיו זה המצב, שב"ס צריך לתת מענה להיקף הכלואים וראינו את ההתגייסות של בתי הסוהר והסגל אבל זו משימה לאומית וצריך להתגייס אליה כאל כזו

גנ"מ אסף זגורי:  זה אומר שצריכה להיות התגייסות של משרדי הממשלה, כל משרד בתחום שלו, עם תחזית כליאה שמסתכלת קדימה

גנ"מ אסף זגורי:  ההסתכלות שלנו כרגע היא אל מול כמות העצורים בשדה תימן, עוד 100 עוד 200 וכו', אין לנו כרגע את הראייה, לפחות לא אני אוחז בה אולי מישהו אחר כן, אין את ראיית הטווח הארוך, שאומרת בעוד שנה-שנתיים נגיע ל-X מספר כלואים' בואו נתחיל לדבר על הפתרונות כרגע

גנ"מ אסף זגורי:      כי נגיע למצב שבו שב"ס מגיע לקצה גבול היכולת שלו, אנחנו כבר שם

גנ"מ אסף זגורי:  דיברנו על לא מעט פתרונות אפשריים גם בעולם ההיצע של מקומות הכליאה

גנ"מ אסף זגורי:  קציעות, לאור הגודל והמאפיינים שלו, בהחלט יכול להציע פתרונות כליאתיים

גנ"מ אסף זגורי:  הם צריכים להיות יצירתיים ויזמיים, ודיברנו גם על פתרונות אפשריים לכוח אדם בהקשר הזה ולדעתי יש

גנ"מ אסף זגורי:  ואגיד גם שכשמאמץ הלחימה יצטמצם או יקבל שינוי, הזירה המרכזית שתתווסף פה היא זירת בתי הסוהר

גנ"מ אסף זגורי:       לאורך זמן האסירים בתנאים הנוכחיים יעשו היפוך מצב, זה יכול לקרות היום בלילה, זה יכול בעוד חודש, אבל יהיה היפוך מצב

גנ"מ אסף זגורי:  אנחנו מזהים את זה במודיעין, אנחנו מזהים את זה בהסתות, אנחנו מזהים את זה באירועים שלא היו בעבר עם ביטחוניים, כמו פגיעה עצמית

גנ"מ אסף זגורי:  ביטחוניים בחיים לא פגעו בעצמם, אנחנו רואים את הדברים האלה ואנחנו מבינים שהדבר הזה יתרחש

גנ"מ אסף זגורי:  בסוף האירוע הזה צריך לפגוש סגל חזק, מזווד, עם אמצעים מתאימים, עם סד"כ מתאים

גנ"מ אסף זגורי:  אחרת נהיה פה באירוע שישפיע בזירות הנוספות ואנחנו מכירים את הדברים וצריך להסתכל על זה כך

גנ"מ אסף זגורי:       לגבי הפליליים מצוקת הכליאה בסוף מייצרת צפיפות קשה שפוגעת בייעוד המרכזי שלנו וזה התיקון והטיפול והשיקום בהקשר של הפילליים הוא ליבת הקיןם שלי מעבר להחזקה להחזיק כא יכול

גנ"מ אסף זגורי:  הייעוד הוא לאפשר את כל הדברים האלה והצפיפות מייצרת מצב הפוך מקשה וכו מקומות הכליאה שייפתחו פה ייתנו אוויר לנשימה אבל לטעמי תוך פרק זמן מאוד קצתר גם הםן יתמלאו ונהיה באותו מצב צריך להסתכל על הבעיה כאסטרטגי ולא רק בעיניים של בגץ

גנ"מ אסף זגורי:  בלא מעט דיונים גם מול משרד המשפטים וגם מול האוצתר אמרתי בסוף זה לא עוזר לאסיר שאתה נותן לו עוד מטר אבל אין לו שיקום אין לו טיפול זה לא עוזר לו הוא לא צריך את זה צריך לראות מה צריך הלקוח הוא לקוח לא מרצונו לא מרצוני אבל הוא לקוח פה ואני צריך לתת לו את הדברים

גנ"מ אסף זגורי:  ההסץתכלות כרגע היא לא בעיניים אסטרטגיות אלא רקבעיניים של כן או לא עומדים בהחלטת בגץ

גנ"מ אסף זגורי:  אז  בגץ נתן לנו עד 27 אבל אם לא נעשה עכשיו חשיבת עומק נגיע ל-27 באותה נקודה אז תודה לכולם על ההגעה וזהו עד כאן

גנ"מ אסף זגורי:  תודה

צביקה פוגל: למדתי פה כל כך הרבה היום, אני לא בטוח שאני מסוגל כבר ברגע הזה להוציא החוצה את כל מה שהכלתי ביום הזה וזו מחמאה

צביקה פוגל:  כי לקחת שועל זקן וללמד אותו כל כך הרבה דברים זה לא פשוט

צביקה פוגל:  אבל הצלחתם

צביקה פוגל:  אבל הדבר הכי חשוב שאני לוקח איתי מפה היום זו האמירה שלך במפגש בהתחלה

צביקה פוגל:  שירות בתי הסוהר או נכון יותר בתי הסוהר הם זירת לחימה נוספת שאנחנו לא מתייחסים אליה ככזאת

צביקה פוגל:       זו אמירה חשובה מאוד יש לה משמעות בהסתכלות שלנו לגבי כל מה שאמרת עכשיו בסוף, שצריך להפסיק להסתכל על זה במונחים של מטרים ומספרים, אתה צודק

צביקה פוגל:  ואגב הלקוח שלך הוא עם ישראל ולא רק האסירים ואנחנו צריכים לתת מענה לעם ישראל

צביקה פוגל:  בסוף אני הפנמתי מפה משהו לעצמי ורשמתי לי כמה דברים

צביקה פוגל:  אני בהחלט מקבל חלק מההמלצות שקיבלתי גם פה בסיכום וגם במהלך היום

צביקה פוגל:  אנחנו צריכים לבוא לשב"ס עם הבעיה ולתת לכם להגיד לנו מה הפתרונות

צביקה פוגל:  נדמה לי שזו הדרך הנכונה, במקום לכפות עליכם פתרונות

צביקה פוגל:  אנחנו כנראה חושבים לפעמים שאנחנו יודעים טוב יותר – זה לא נכון לעשות כך

צביקה פוגל:  בסוף אנחנו נמצאים במציאות כרגע שאי אפשר לשנותה והיא אומרת לנו שיש צפי לעוד כך וכך אסירים במדינת ישראל

צביקה פוגל:  למה? כי מסתבר שהם לא כל כך רוצים למות והם כן זוחלים החוצה מהמנהרות והם כן מרימים ידיים והם כן רוצים להיכנס לכלא במדינת ישראל

צביקה פוגל:  כך שכל הסיפורים על 'רוצים למות' זו אגדה

צביקה פוגל:  הם רוצים לחיות כמו כל אחד אחר, רק שהם מוכנים למסור את נפשם על מזבח המלחמה שלהם להקמת מדינה פלסטינית על חורבותיה של מדינת ישראל, ובסדר אני לא רוצה להשוות את זה לחיילינו אבל זו הדרך שלהם ואיתה צריך להילחם ולכן כאשר כולנו מבינים שזו המשימה, אני צריך לבוא ולהגיד לך ממ"ז, יחד עם כל צמרת שירות בתי הסוהר – זה המצב תגידו לנו מה הפתרונות ואיך

צביקה פוגל:  כי אתם יודעים מה צריך, אף אחד מאיתנו, גם אלה שיושבים בכנסת, אין להם חוכמה מקצועית שיש לכם

צביקה פוגל:  ולכן נשמע אתכם ונביא אתכם לדיונים שלנו, לא נסתפק רק בנציגות

צביקה פוגל:       אני הייתי רוצה שיבוא מפקד מחוז או יבוא סגן הנציבה או כל אחד אחר - - - אבל מי שיכולים לבוא וללמד אותנו בוועדות איך לעשות את הדברים

צביקה פוגל:  אנחנו נעשה מאמץ יחד עם המל"ל כן לכפות על צה"ל לתת פה סיוע, אם זה בימי מילואים או שח"ם או דמוי שח"ם בעת הזאת למשימה הזאת לפרק זמן מאוד מוגבל ומצומצם שייקבע נוכל לעשות את זה וזו משימה לא פחות חשובה מהמנהרות בחאן יונס ולמצוא את יחיא סינוואר

צביקה פוגל:  כי חלק מהמידע המודיעיני וחלק מהמסר שאנחנו מעבירים לכל אלה שטבחו בנו ורצחו ואנסו אותנו ב-7 באוקטובר מגיע מפה

צביקה פוגל:  חלק לא קטן מהמידע הזה, ואני לא רוצה לאבד אותו, חשוב לי לתת לכם את הכוח לעשות את זה ונפעל ללחוץ על צה"ל, לא פשוט, לא מובן מאליו, אבל נפעיל כל מה שאפשר לזה ואנחנו יודעים לעשות כמה דברים

צביקה פוגל:       אני מתכוון להזמין את מי שיישא בנטל אצלכם, הנציבה או מי שיחליף אותה או סגל הפיקוד הבכיר

צביקה פוגל:  אזמין אותם לוועדה במשך החודש-חודשיים הקרובים לבוא ולהציג לנו את תפיסת הביטחון של השב"ס לשנים הקרובות

צביקה פוגל:  אני רוצה לראות איך השב"ס רואה את העניין הזה לעתיד לבוא

צביקה פוגל:  תפיסת הביטחון של מדינת ישראל נקבעה ב-1954 והיחידים שמדברים עליה אי-שם - - - זה בלתי אפשרי, אנחנו נמצאים במציאות אחרת ועידן אחר וצריך להתייחס לעניין הזה ואם אצליח לרתום את שב"ס להתחיל לעשות את הדבר הזה נעשה את זה

צביקה פוגל:      ההפרדה המלאכותית בין חמאס, גא"פ, פת"ח, חזית כך וכך ואחרים – זו לטעמי הפרדה שאינה נכונה

צביקה פוגל:  אנחנו חוטאים לעצמנו בזה שאנחנו מפרידים ביניהם, אנחנו מייצרים את הצבאות האלה גם בתוכנו

צביקה פוגל:  אני חושב שהפרדה צריכה להיות לפי סוג העבירה שבוצעה, מה האשמה, מי תכנן, מי עם דם על הידיים, מי הנוח'בה, מי כל דבר אחר

צביקה פוגל:  לפי זה גם נקבע להם את העונש וגם את תנאי המעצר

צביקה פוגל:  כך זה צריך להיות

צביקה פוגל:  כי עם חמאס מול פת"ח אנחנו מיצרים לעצמנו בעיה שאני לא רוצה שנגיע אליה

צביקה פוגל:      החמאס שותף בצורה שאינה משתמעת לשתי פנים במלחמה שאנחנו נמצאים בה היום

צביקה פוגל:  אתם היום חלק ממערכת הביטחון

צביקה פוגל:  מי שלא רואה את זה כך חוטא למציאות

צביקה פוגל:  יותר מזה, אתם גם שותפים לאיכות החיים של תושבי מדינת ישראל גם בעיסוק הביטחוני ובוודאי בעיסוק אל מול הפליליים וזו פעם ראשונה שאני באמת נתקל בהתלבטות הפלילית והתרשמתי מאוד

צביקה פוגל:      דבר אחרון

צביקה פוגל:  שב"ס הוא אחרון בשרשרת המזון של גיוסים במדינת ישראל

צביקה פוגל:  מוסד, שב"כ, טייסים, 8200, צה"ל, כב"ה, משטרת ישראל, שב"ס

צביקה פוגל:  התמזל מזלי בשנה האחרונה שאני חבר-כנסת ויושב-ראש הוועדה לביטחון לאומי ואני לומד להכיר את כולם

צביקה פוגל:  יש פה איכות כוח אדם מדהימה, נהדרת ואנחנו לא מצליחים לשווק את זה החוצה ולא מצליחים לגרום לאנשים להבין שיש פה אנשים טובים, שכדאי להיות חלק מהם

צביקה פוגל:  אעזור לכם בזה אבל קודם כל תעזרו לעצמכם – צאו החוצה תרימו ראש תישירו מבט למצלמות ולאנשים ותהיו גאים במה שאתם עושים

צביקה פוגל:       אני איש צבא, גדלתי בצבא הייתי הרבה מאוד שנים בצבא וקשה למכור לי מושגים של מקצועיות ונחישות אבל הסתכלתי היום על הסוהרים שלכם ועל האנשים שלכם בכל מקום

צביקה פוגל:  איך הם נראים, איך המדים, איך הם עם הקסדה והמגן, איך הכלבן מחזיק את הכלב

צביקה פוגל:  ואני מבין בכל אלה דבר או שניים

צביקה פוגל:  אתם שידרתם היום מקצועיות, ואת זה אי אפשר לזייף

צביקה פוגל:  זה היה מרשים והנתונים והפתיחות היו באמת ראויים לכל שבח שאני יכול לתת אבל הסתכלתי גם על דברים אחרים על הניקיון, על השירותים - - - מי שמקפיד על הקטנות האלה, מקפיד גם על הכול

צביקה פוגל:  ולכם יש במה להתגאות, אותי קניתם, אני שלכם, ואעשה כל מאמץ כדי שבחוץ יידעו מה אתם שווים אבל תתחילו לשווק גם אתם את עצמכם, מגיע לכם

צביקה פוגל:  תודה רבה